Kulturarteko bazkaria jaiei agur esateko | Bizigiro | Berria\nFerixa Nausikoak Elorrion\nKulturarteko bazkaria jaiei agur esateko\nKainabera elkartearen eskutik, hainbat herrialdetako platerak dastatuz agurtuko dituzte bihar Elorrioko Ferixa Nausikoak\nKainabera elkarteak antolatutako Kulturarteko jaiaren 2016ko edizioa. KAINABERA ELKARTEA\nTxintxirri ikastolak, herriko gaztetxeak eta Besaide dantza taldeak piztu zuten lehengo larunbatean Elorrioko jaiak (Bizkaia) abiarazteko suziria. Bihar, Kainabera elkarteak antolatutako kulturarteko bazkariaren ostean agurtuko dituzte aste bat baino gehiago iraun duten Ferixa Nausikoak.\nUdalak, gaztetxeak eta txosnek egitarau oparoa osatu dute, eta igandean oraindik festarako gorputza dutenek izango dute gozatzeko aukera. Goizetik hasita, Kainabera irabazi asmorik gabeko elkarteak antolatuta, zenbait herrialdetako platerak dastatzeko aukera izango dute: Bolivia, Kolonbia, Nikaragua, Senegal, Mali, Maroko, Portugal, Uzbekistan, Mexiko, Venezuela eta Euskal Herria; hamaika jatorri, baina helburu bakarra: festa giroan sabela betetzea norberaren kultura eta ohiturak zabalduz.\n«Bost urte baino gehiago daramatzagu egitasmoa antolatzen, eta arrakastatsua izan da hasieratik», azaldu du Amaia Ugalde Begoñak, Kainabera elkarteko kideak. Elkarteak garapenerako lankidetzarekin lotutako munduko hainbat txokotako proiektuak bultzatzea du helburu. Horrez gain, zenbait egitasmo egiten dituzte urte osoan, eta, jaietako ekitaldi gastronomikoaz aparte, hitzaldi sorta bat antolatzen dute maiatzean, «nazioarteko zenbait gatazka sozialen inguruan».\nAurten, Elorrioko jaietan antolatutako kulturarteko bazkariarekin lortutako dirua Zaporeak proiektura bideratuko dute: «Batez ere Grezian dauden errefuxiatuen elikadura bermatzen ahalegintzen da proiektu hori; oso sinbolikoa izango da, hain zuzen ere elikaduraz hornitzeko proiektu bat sustatzen delako janariaren bueltan sortu den ekitaldi baten bidez».\nUrtero egitasmo desberdin bat egiten zutela azaldu du, baina munduko platerak egitea erabaki zutenetik errepikatu egin dute, izandako arrakastaren ondorioz. Kontatu duenez, mota guztietako platerak eta edariak probatzeko aukera egongo da, den-denak jatorri desberdineko Elorrioko bizilagunek prestatuak.\n«Batzuek urte asko daramatzate gurekin, eta beste batzuek gutxiago, baina denek dute aukera haien kulturaren zati bat partekatzeko». Ugaldek dio urtero gogotsu erantzuten diotela elkartearen deiari, eta harro azaldu du prestatutako janari ia guztia saltzen dutela urtero. «Haientzat benetan betegarria da ikustea egindako lana merezi izan duela, eta jendeak gozatu egiten duela haien herriko zatitxo batekin bada ere.\nAitzitik, jaiak ez dira hor bukatuko, eta nahi duenak ekintzaz beteriko arratsaldea izango du bazkalostean: herri kirolak, bertso saioa eta musika emanaldi bat, hain zuzen ere. Horrez gain, astelehenean idi proba txapelketa izango da.


Aizarnazabalgo Udala itxi dute, eta anbulatorioko hitzorduak bertan behera gelditu dira - Urola Kostako Hitza : Urola Kostako Hitza\nAizarnazabalgo Udala itxi dute, eta anbulatorioko hitzorduak bertan behera gelditu dira\nZerbitzu horiek telefono bidez jaso ahal izango dituzte herritarrek.\nCOVID-19 gaitzak eraginda, Aizarnazabalgo anbulatorioko hitzordu guztiak bertan behera gelditu direla jakinarazi du udalak. Norbaitek arazorik badu, 943 86 88 77 telefonora deitu behar du. Horrez gain, udal eraikin guztiak itxita daude, udaletxea barne. Udal zerbitzuekin harremanetan telefono bidez –943 89 70 53– edo telematikoki –udala@aizarnazabal.eus– jarri ahal izango dira herritarrak.\nHorrez gain, konfinamenduaren arauak gogorarazi ditu udalak.


Hitza:”Aitor Urbitarte ‘Txangurro’: “Jokalariek aldaketa nahi badute, onartu egin behar duzu”” – ZKE eskubaloia / Balonmano Zarautz\nHitza:”Aitor Urbitarte ‘Txangurro’: “Jokalariek aldaketa nahi badute, onartu egin behar duzu””\nDate: 20 ekaina, 2018Author: zkeeskubaloia 0 Iruzkinak\nAmenabar taldeko entrenatzaileari zilarrezko intsignia eta domina eman dizkio Espainiako Eskubaloi Federazioak aurreko asteburuan. Baina, paradoxikoki, datorren denboraldian ez du taldea entrenatzen jarraituko.\nTxangurro, Espainiako Eskubaloi Federazioak emandako zilarrezko intsigniarekin (Aritz Mutiozabal) | Ikusi handiago | Argazki originala\nKirol merituagatik saritu zaitu Espainiako Eskubaloi Federazioak. Nola jaso duzu aitortza?\nSorpresaz, ez bainuen espero inolaz ere. Gainera, ez daukat oraindik entrenatzaile titulu nazionalik, eta asteburuan federazioko presidente Paco Blazquezek azaldu zidan zuzendaritza batzordean nire izena aipatu zutela eta aho batez erabaki zutela sarietako bat niri ematea. Ezusteko ederra izan da, eta poz handiz jaso dut.\nNoiz jakinarazi zizuten saria eman behar zizutela?\nAialako kadete neskak Eldan ari zirela Espainiako Txapelketako finaleko fasean; izan ere, tartean nire alaba zegoen eta han nengoen. Federaziotik deitu ninduten neskek zilarrezko domina lortu zutela zoriontzeko, eta, bide batez, jakinarazi zidaten zilarrezko intsignia eta domina eman nahi zizkidatela.\nEzusteko bikotza, beraz.\nBikoitza edo hirukoitza… Nahiko hilabete gorabeheratsua izan da nire bizitzan: Eldara joan baino hiru egun lehenago, alabak ukalondoa puskatu zuen eta ebakuntza egin zioten urjentziaz; han ongi ari ginen eta domina lortu genuen; jarraian, federaziotik deitu ninduten berria emanez. Baina astelehenean mezu bat bidali zidaten Amenabarreko jokalariek nirekin hitz egin nahi zutela esanez, eta asteartean haietako bostekin geratu nintzen. Zazpi urte zirela eta aurpegi aldaketa bat nahi zutela esan zidaten. Egia da ni neu ere pixka bat erreta nengoela, baina beste urtebete jarraitzeko asmoa erakutsi nuen. Sorpresaz harrapatu ninduen. Izan ere, ideia eginda geneukan, eta denboraldi-aurrea prestatzeko hitz egiten ari ginen jada, baita atezainik gabe geratzen ginela eta nola heldu fitxaketa horiei ere. Baina taldeak aldaketa bat nahi badu, onartu egin behar duzu, ni neu ere jokalaria izan bainaiz. Beraz, orain aldendu egingo naiz pixka bat, haizea hartuko dut, eta denborarekin itzuliko naiz.\nJokalariei antzematen al zenien zerbait?\nHasiera batean, ez. Haiek ikusten zuten oso nekatuta nengoela, azken urteak oso gogorrak izan direlako mailari eusteko borroka horretan. Baina horretarako akuilua atera egin behar da, eta mantendu nahi horrek tentsioa handitzen dizu, entrenamenduetan oihu gehiago eginez. Eta, agian, jokalari batzuk ez daude ohituta horretara. Baina emaitzak lortu behar bagenituen, horrela jokatu behar nuela uste nuen. Azkenean, maila mantentzea lortu dugu… Horrela jokatu izan ez banu, agian mailaz jaitsiko ginen eta jokalariek ez zuten aldaketarik nahi izango? Baina nik uste dut Ohorezko Zilarrezko Mailan jarraitzea merezi genuela. Egia esan, azken bi denboraldiak oso antzekoak izan dira, eta, azkenean, estres maila batera iristen zara. Eta nik ere ulertzen diet haiei, jokalari izan naizen aldetik, aldaketa bat nahi izatea. Gero, ikusi beharko da emaitzak zeintzuk diren.\nJokalariek huts egin dizuten sentipena al duzu?\nBat-batean, ez. Agian, zu zeu ere erreta zaude, eta haien erabakia onartu egiten duzu. Gero, hotzean pentsatuta, arantza hori geratzen zaizu. Azken partidaren aurretik hori hala pentsatuta izan balute, eta jokalari batzuri agurra egin zitzaien bezala, nik neuk ere beste modu batera agur esateko aukera merezi nuela iruditzen zait. Baina ez dakit aurrez hartuta zuten ala azken astean erabaki zuten. Hori beraiei galdetu beharko zaie. Zazpi urte izan dira, eta taldea kategorian mantendu dugu. Musu-truk aritu naiz beti, eta orain ikusiko dugu etortzen den entrenatzaile berria hala etorriko den ala ez. Erabaki nahiko zaila izango da Zarauzko Eskubaloiko zuzendaritzarentzat ere; izan ere, aldaketa egitea jokalariek erabaki dute, eta ez zuzendaritzak.\nZure inguruan nola jaso dute erabaki hori?\nNahiko arraroa dirudi guztiak. Herrian ere jende askok ez du ulertzen jokalarien jarrera, eta zuzendaritzak ere zerbait esan beharko lukeela pentsatzen du. Edonola ere, jokalariek hala nahi dute, eta nik erabaki dut baztertzea, ez baitut nahi denboraldi-aurrea abiatzea jende batek zuk jarraitzerik ez baldin badu nahi edo aldaketa nahi badu. Beraz, hor dago zurrunbiloa: nork duen errua eta nork ez, nola jokatu behar zen edo nola ez… Nik egindako lana hor dago, eta entrenatzaile bakarra izan naiz Asobal ligarako igoera fasea jokatzeko aukera izan duena, duela bost urte. Estatistikak eta emaitzak hor daude, eta zilarrezko intsignia eta domina ematearen arrazoia horregatik izango dela pentsatzen dut.\nAzken finean, Amenabar Zarautz harrobiko talde bat da, eta hor goian mantentzea ere ez da erraza izango, ezta?\nHori da. Agian, zilarrezko mailan mantentzeko nire grinak eragin du nik entrenatzaile gisa ez jarraitzea. Baina klubak aldunditik diru laguntza handiagoa jasotzen du zilarrezko mailan egonda, eta Zarauzko Eskubaloiari ekarpen garrantzitsua egiten dio gainerako taldeetara bideratzeko. Horrez gain, Eneko Goenaga eta Mikel Amilibia jokalariak junior mailako Espainiako selekzioarekin ari dira, eta haiei ere esaten nien oso garrantzitsua zela kategoria honetan lehiatzea; izan ere, mailaz jaitsiz gero, erakusleihoan ez lirateke egongo eta beraientzako ere aukera bat galduko litzateke. Faktore asko sartzen dira hor jokoan.\nEntrenatzaile gisa ez, baina eskubaloiaz gozatzen jarraituko duzu, ezta?\nHor izango naiz Amenabarren partida guztietan. Hemendik aurrera, ordea, lasaiago. Hamar egun baino ez neuzkan hartuta oporretarako, denboraldi-aurreari ekin behar geniolako. Orain, oporraldiak luzatuko ditut, eta familiak ere eskertuko dit. Baina, zalantzarik gabe, Amenabarren partidak ikusiko ditut eta gertutik jarraituko ditut, jokalariak nire umeak bezala baitira. Ez diet ezer txarrik opa, ezta entrenatzaile berriari ere. Eta aholkuren bat eskatuz gero, inolako arazorik gabe emango diet.\nBeharbada, eskaintzaren bat edo beste jasoko duzu orain.\nDagoeneko jaso ditut ia ofizialak diren bi eskaintza, asteburuan. Hala ere, nire ogibidea nire enpresa da, eta eskubaloian ez dago dirurik. Benidorm taldera entrenatzaile laguntzaile gisa joateko esan didate, han lanpostu bat eskainiz, baina ezin dut nire familia nahiz enpresa utzi eta hara alde egin. Bestetik, aurten zilarrezko mailara igo den Santoña taldea entrenatzeko komentatu didate, baina ez naiz jarri haiekin harremanetan. Momentuz udaz gozatu nahi dut, iraila bitartean oxigenatu, eta zerbait etortzen bada, ikusiko dugu. Printzipioz, urtebete lasai bat hartu nahi dut, eta, agian, aprobetxatu entrenatzaile titulu nazionala ateratzeko. Baina eskaintzaren bat etorriko balitz, baloratuko nuke. Hori bai, kanpora joateko asmorik ez dut, baina Gipuzkoan bada, aztertuko nuke. Izan ere, eskubaloirako dudan grina handia da.\nAurrekoa Aurreko sarrera: Hitza: “Zilarrezko domina eta intsignia jaso ditu Aitor Urbitarte ‘Txangurro’-k “\nHurrengoa Hurrengo sarrera: Txaparrotan: Haurren eta Helduen txapelketako partiduak eta ordutegia ikusgai


Nor da Amagoia Lauzirika eta zer egiten du?\nAmagoia Lauzirika aktorea da, eta Donostia eta Madril artean burutu du bere formakuntza. Zineman, telebistan eta batez ere antzerkian lan egin dut. Aktore moduan lan egiten dut eta bi urte daramatzat “jendaurrean hitz egitearen artea”-ri buruzko ikastaroak ematen.\nNola bururatu zitzaizun proiektua martxan jartzeko ideia?\nLagun bati esker. Dudan esperientzia eta aktore-formakuntzari esker jendaurrean hitz egiteko tresnak eskaini ditzakedala esaten zidan, eta azkenean sinetsi egin nuen.\nNola uztartzen dituzu bi lanbideak?\nZoritxarrez kultura bolada oso txarra pasatzen ari da, oso proiektu gutxik egiten dute aurrera eta, beraz, ez zait oso zaila egiten aktore lana ikastaroekin uztartzea.\nBakarrizketa batekin nabil lanean Tabakaleran, El Sekaderoko 1. Aretoan. Bi gaztek mikroantzerkia Donostiara ekartzearen alde egin duten apustua da. Oso esperientzia polita izaten ari da; asteazkenetik igandera bitarte egongo gara bertan, irailaren 27ra arte. Informazio gehiago www.elsekadero.com\nBestalde, urria eta azaroan zehar zenbait ikastaro emango ditut Eibarren, Ikasnet Informatikan. Ikastaro irekiak dira, euskaraz eta gazteleraz.\nAzaroan Basque Culinary Centerren ere emango dut ikastaro bat.\nZenbait enpresarekin ere biltzen ari naiz, datozen hilabetetan zehar elkarrekin lan egin ahal izateko.\nZer nolako laguntza pertsonal eta profesionala izan zenuen?\nArgi dago proiektu honek ez zuela aurrera egin izango nire ahizparen eta gurasoen laguntza eta senarra eta alaben pazientziagatik izan ez balitz. Beti ematen du beldurra lan-erronka berri bati heltzeak. Francisa Hernández eta Carol Cullinane lagunek ere asko lagundu zidaten, aholku baliagarriak eman zizkidaten eta gaur egun nagoen lekura iristeko erabakiorrak izan diren pertsonak aurkeztu zizkidaten.\nMaila profesionalean besteak beste honako hauen laguntza jaso dut: Julia Marín, Manu Marañón (elkarrekin lan egin ohi dugu), Oarsoaldea, José Ignacio Hernández (AEG Ikastetxea)...\nNire ikastaroak oso praktikoak dira. Akore gisa dudan formakuntza eta esperientzia jendaurreko komunikazioaren alderdi guztietara (eta hauetan sortzen diren arazoetara) bideratzen dut: urduritasunaren kontrola, ahoskera, egitura, presentzia…\nAriketa praktikoak grabatu egiten ditugu, eta horrek arazoak ikusarazi eta konponbideak bilatzen laguntzen digu.\nZure enpresaren zenbait zifra esanguratsu emango zenizkiguke (bezeroak, erabiltzaileak…)?\nBezero gisa honako hauekin egin izan dut lan: Basque Culinary Center, AEG Ikastetxea, Ikasnet Akademia, Nazaret, Mondragon Unibertsitatea, Martin Berasategi, punta-puntako politikariak, Garatu (irakasleen formakuntza) eta Oarsoaldea besteak beste.\nBanakako lan-saioak ere egiten ditut, ponentziak, aurkezpenak edota bilerak prestatzen laguntzeko.\nEnpresa-planen bat (edo bestelako formakuntzaren bat) egin zenuen hasi aurretik?\nBai, Oarsoaldearen laguntzarekin egin nuen enpresa-plan bat.\nZer izan zen hasiera hartan lan gehien eman zizuna?\nNire proiektua aurkeztu eta defendatu ahal izateko bilerak lortu ahal izatea; zaila da enpresetako formakuntza-sailetako, elkartetako edota eskoletako arduradunekin zuzeneko bilerak lortzea.\nNola eta zergatik etorri zinen Oarsoaldeara? Nolakoa izan da zure esperientzia hemen?\nLagun baten bitartez iritsi nintzen Oarsoaldeara, Francisca Hernández. Berak Beatriz Brosarekin jarri zidan harremanetan.\nSegituan konturatu nintzen nire proiektua gustatzen zitzaiela. Lan-talde guztiak (Marta, Aitziber, Asier…) lagundu zidan eman beharreko urratsak definitzen eta lehen elkarrizketa batzuk lotzen. Espero dut Oarsoaldearekin dudan hartu-emanak luze irautea.\nPosta elektronikoa: amalauz22@gmail.com\nSare Sozialak Amagoia Lauzirika Facebook, Twitter, Linkedln\nBerriro hasiko bazina, zer aldatuko zenuke?\nGaur egun ez nuke ezer aldatuko. Uste dut eman ditudan urratsak zuzenak izan direla. Jendea gustura gelditzen da nire lanarekin, eta bezero batekin lan egiten dudanean errepikatu egiten dut normalean.\nHori bai, lan egiten, ikasten eta birziklatzen jarraitu beharra dago. Argi dago ez dela bide erraza, baina zoragarria da.


Herriz Herri - Uztaritze (L) | 2020eko Maiatzaren 21a\nMasken banaketa Herriko Etxeak herritarrentzat masken banaketa hasi du joan den astean lau gunetan: Arruntzan, Heraitzen, Lapurdin eta Gaztelondoan. Segituko ere du oraino aste huntan. Oraingoz herritar bakotxari maska bakar bat emana da. Halere zailtasunak kausitzen ditu ezin eskuratuz behar litaikeen kopuruan. Hitzemana den bezala bakotxarentzat bigarren maska bat izanen da ondoko egun edo astetan, nola hornitzen diren ikus eta. Zuhurtzian egonez har dezala bakotxak Uztaritze pazientzia. Bizitegi alokatze Herriko Etxeak jakinarazten du Ibargaina gunean T1 eta T2 bizitegiak badirela alokatzeko ikasleentzat, aprendizentzat edo berdin lanean hasi berri direnentzat. Bizitegiaren alokatu sariak dira hilabeteko 195 euro ttipienentzat eta 306 euro bestentzat, gehitu behar zaizkiela karguak. Argitasun gehiagorentzat eta hautagaitzarentzat deitu behar da herriko ekintza sozialen zentroa (CCAS) telefono huntara: 05 59 93 38 91 edo e-mailez: ccas@ustaritz.fr


«Maximiano»: berrikuspenen arteko aldeak - Wikipedia, entziklopedia askea.\n«Maximiano»: berrikuspenen arteko aldeak\n15:38, 6 uztaila 2010ko berrikusketa\n2 bytes added , Duela 11 urte\n23:48, 30 ekaina 2010ko berrikusketa (aldatu)\nt (robota Erantsia: he:מקסימיאנוס)\n15:38, 6 uztaila 2010ko berrikusketa (aldatu) (desegin)\n'''Maximiano''', [[latin]]ez ''Marcus Aurelius Valerius Maximianus Herculius'' [] inguru - []ko uztaila), erromatar enperadorea izan zen, []ko [[martxoaren 1]]etik [] arte.\nPanoniako familia txiro batean jaioa, armadan sartu zen eta mailak igo zituen [] arte. [[DioklezianDiokleziano]]okk, haren lagunak, zesar titulua eman zion orduan, eta haren menpe Inperioko mendebaldeko zatia utzi zion. Hurrengo urtean augusto titulua jaso zuen, eta, []an, [[Tetrarkia]] abian jarri zenean, [[Konstantzio Kloro]] Maximianoren zesar bilakatu zen.\nMaximianok arrakasta militar batzuk izan zituen, batez ere alamaniarren eta burgundiarren kontra Germanian, karpiarren kontra [[Danubio]]n eta [[Karausio]]ren contra Britainian, zeinek horko enperadore izendatu zuen bere burua. Afrikako mugak ere indartu zituen.\n[]eko [[maiatzaren 1]]ean, Diokleziano eta Maximiano elkarrekin erretiratu ziren. Maximianok ez zuen nahi, baina [[Diokleziano]]k behartu zuen. [[Galerio]] eta [[Konstantzio Kloro]] enperadore berriak bihurtu ziren, Flavio Valerio [[Severo II.a|Severo]] eta [[Maximino Daia]] zesar berriekin.\nBaina hurrengo urtean [[Konstantzio Kloro]] hil zen. Maximianoren semeak, [[Maxentio]]k, mendebaldeko erdia hartu zuen bere menpe, eta aita bere alboan jarri zuen, augusto titulopean. Severo eta [[Galerio]] garaituta, [[Konstantzio Kloro]]ren semea, [[Konstantino]], bereganatu zuen haren alabarekin ezkontzaren bitartez.


Master hau egiten duten ikasleek “Familia Bitartekari” homologazioa eskuratu ahal izango dute.\nMasterra Psikologiako lizentziatu edo gradudunentzat da, bereziki gizarte aldaketarekin, justizia sustatzearekin eta gizarte-egoera ahulean dauden taldeen ongizatearekin konpromisoa hartuta dutenentzat.\nErakunde batean edo batzuetan ikuskaritzapeko lanbideko praktikak egiteko aukera. Kanpoko praktikak III (hirugarren seihilekoa) atzerriko unibertsitate laguntzaileetariko batean egin ahal izango dira.\nMasterrean sartuta gauden pertsona eta erakundeok ikaskuntza-erkidegoa osatu dugu. Gure bilerak gure hausnarketak eta ezagutzak partekatzeko eta eztabaidatzeko aukera bat dira.\nMasterraren lehenengo promozioko graduondoko tituludunen % 75ek lortu du enplegua arlo horretan.


Nor da A gripeaz kutsatutako lehena? • ZUZEU\nZero gaixoa deitzen diote adituek kutsatutako lehenengoari. Antza denez, Edgar Hernandez du izena, lau urteko mutikoak, orain sano eta indartsu dagoenak. Antibiotiko koktela eman zioten martxoaren hastapenean, eta parazetamola, gripe arrunta zelakoan. Eta sendatu.\nEz zuten patu bera izan La Gloriako beste bi umek, bi urtetik beherakoak biak ere, hil egin baitziren neumoniaren ondorioz. Joan zen martxoaren amaierarako, herriko 3.000 biztanleetatik, 1.800 zeuden kutsatuta eta orduan hasi ziren aintzakotzat hartzen kontua agintariak, eta La Gloriako biztanleek aspalditik egiten zuten salaketa: Granjas Carrol etxaldean —Smithfield Foods, munduko zerri ekoizlerik handienaren jabetzakoa—, gauzak ez zirela behar bezala egiten. Zerriak, baldintza oso aldrebesetan hazten zirela han, alegia.\nElikadura ekoizle erraldoi hau, dagoeneko zigortua izan zen 1997. urtean, Ipar Karolina eta Nevadako ibaietara, 4,7 tona hondakin isurtzeagatik: 12,6 milioi dolarreko isuna.\n1994.garren urtean jarri zuten etxaldea La Glorian, eta harrez gero protesta handiak izan dira, batez ere 2007garren urtean. Agintariek, ordea, ixilarazi egin zituzten erantzun guztiok. Bost manifestarik difamazio epaiketa bati egin behar izan zioten aurre, eta Guadalupe Serrano Gaspar izeneko 66 urteko andrea, kartzelaratu ere egin zuten. Antza, asko dira jokoan dauden interes ekonomikoak.\nProtesten gidarietako batek, Hernández Burgos izenekoak, Apirilean adierazi zion La Jornada egunkariari, mehatxatu egin zutela Granjas Carroll-eko buruek: Gu pozoitzen ari dira eta beldur gara zernahi gerta dakigun, baina hemen Granjas Carroll-ek agintzen du, baita agintariengan ere.\nGranjas Carroll-eko gerente komertzialak, salaketak absurdoak direla erantzun du. Veracruzeko gobernadoreak, ostera, PRI alderdikoa bera, gaixotasuna Txinatik datorrela dio, handixe ekarri dutela bidaiariek…\nHala ere, FAOk, zientzilariak bidali ditu La Gloria herrira, gertatutako egiazta dezaten, eta euren atzetik, kazetari andana iritsi da. Orain arte argitaratu denaren arabera, gizakitik gizakira gertatu da kutsaketa, eta ez dago esaterik zerritik pasatakoa denik. Ikerketek aurrera dagite, ordea.\nLa Gloriako herritarrentzat, baina, orain arte aintzat hartu ez dituzten horientzat, txanda iritsi da: mundu guztiak jakingo du agintariek nola egin duten beti elikagaien enpresa indartsu estatubatuarraren alde. Eta euren kontra, prefosta.\nMaitzak 17: Baserri Eguna Igartubeiti Baserri Museoan


Bi jarduera berri UDA kirol kanpainan : Oarsoaldeko Hitza\nBi jarduera berri UDA kirol kanpainan\nBi jarduera berri daude aurtengo UDA kirol kanpainan: top kirola jarduera eta igeriketa saio intentsiboak. Izena emateko epea zabalik dago.\nIndartsu hasi da 2020ko UDA kanpaina, Oarsoaldeko lau udalek elkarrekin bultzatzen duten uda eta kirol jarduera uztartzeko kanpaina, alegia. Lezoko Udalak jakinarazi duenez, aurretik hitzartuta zeuden kirol jarduerei (batzuk martxan dira jada), beste bi erantsi zaizkiela: top kirola izenekoa bat, igeriketa intentsibokoa bestea.\nUdalak jakinarazi du jarduera guztiak kanpoan egitekoak direla, koronabirusagatik ezarri diren osasun neurriak errespetatzeko. Horiek interakzio txikikoak dira, gehienak bakarka egin daitezkeenak. Asko, Lezon izango dira.\nBi jarduera berrietarako, eta beste guztietarako izena emateko epea zabalik dago.\nHemen egin daitezkeen jarduera guztiak, orri bateko PDF artxiboan: UDA kanpaina 2020.\nErlazionatutako edukiaKirol jarduerez josia dator uda Oarsoaldera


Jaso al duzu urriko BertsoZalea? — Bertsozale Elkartea\nJaso al duzu urriko BertsoZalea?\nIkasturte hasierari hertsiki lotua dagoen berripapera da hilabete honetakoa: bertsolaritzak bizkar-zorroa betea du eskolarako, baina baita ikastetxeetatik kanpoko ekintzetarako ere.\n28.000 ikasle baino gehiagok jasoko dute aurten bertsolaritzaren berri beren ikasgeletan, Bertsozale Elkarteko 50 irakasleren bitartez eta elkarteak berak prestatutako baliabideei esker; besteak beste, iaz aurkeztu zen bertsoikasgela.eus webgunea. Gainera, urteurrenean atari berria aurkeztu dugu: kasu honetan, bertso-eskolentzako webgunea da prestatutakoa, eta hark hartu du urriko berripaperaren azala: bertsoeskola.eus.\nGaitegia, doinutegia, errimategia eta beste hainbat atal ditu webguneak, eta horien berri dakar 207. BertsoZaleak. Hala ere, onena bertara sartzea eta arakatzea!\nEta bertso-eskolaz ari garela, ezin ahaztu Bizkaiko Bertsozale Elkartetik antolatu dugun Sakontze Bertso Eskola; Gizonezkoen Bertso Eskola Feministaren eta Ahalduntze Bertso Eskolarekin batera, hasi dugun ikasturteko eskaintza osatuko du, Bertsozale Elkartetik sustatuko bertso-eskola berezituei dagokionez: ahotsaren mugak, librean egiteko zailtasunak, umorea...horiek izango dira, besteak beste, landuko diren gaiak, Onintza Enbeita gidari dela.\nGazteentzako saio sortak dira Ahostegunak egitasmokoak ere; bertsolaritzaz harago, antzerkia, kantua eta literatura izango dituzte mami saio hauetan. Mintzola Ahozko Lantegiak eta UPV/EHUko Mikel Laboa Katedrak antolatuta, hainbat gazte elkartuko dira ostegunero.\nEta adin guztietako zaleentzako aproposa den Bertsoaroaren eskaintza zehatz-mehatz ezagutaraziko dugu laster; egunen aurrerapena, BertsoZalean.\nHoriek guztiak eta Potofinixa, Jon Barberenari bertsoa Julio Sotok, Maite Berriozabalen puntua Alaitz Rekondori... 207. zenbakian, BertsoZalean.


Bost metroko jauzia eskura - Arrasate - Goiena.eus\nBost metroko jauzia eskura\nXabi Urzelai 2005-01-14 11:24\nBost metroko jauzia egitea, hori da Jonathan Perez arrasatearraren ametsa. Eta horretan ahaleginduko da bihar arratsaldean Anoetan jokatuko duten Euskadiko Txapelketan. Gaztea den arren, urte asko daramatza pertika jauzia egiten; bost metroko marka hori gainditzen badu, Arrasatekoa estatu mailako hamar jauzilari onenen artean egongo da.\nDenboratxo darama Jonathan Perezek bost metroko jauzia egin guran. 4,90 metroko jauzia da orain arte egin duen jauzi onena, baina entrenamendu saioetan lortu du bost metroko hesia gainditzea. Arrasate Atletismo Taldeko Fernando Zufiria entrenatzaileak argi eta garbi utzi du horrelako jauzi bat egitea ez dela txantxetako kontua: "Horrelako jauzi bat egiteko eragile asko daude: egiten duen tenperatura, pertikaren gogortasuna, eta bost metrok ematen duten errespetua. Gutxi dira horrelako jauzia egiteko gauza". Jonathan Perez astean behin joaten da Anoetara, entrenatzera. Astean zehar gustura ibili da, eta baikor dago biharko txapelketarako.\nUnai Sarabia eta Lander Errasti\nArrasateko beste ordezkariak izango dira Unai Sarabia (60 metroko lasterketan) eta Lander Errasti (pertika jauzian). Unai Sarabiak, baina, txapelketan esku hartu aurretik kanporaketa saioak gainditu beharko ditu, eta ikusi egin behar Landerri txapelketan esku hartzen uzten dioten. Gazte mailako atletak zentimetro gutxigatik ez dauka gutxieneko marka, baina gutxi dira adin horrekin pertika jauziarekin dabiltzanak, eta parte hartzen uzteko eskaera egin du Arrasateko taldeak.


Txina Energiaren neurgailu elektroniko trifasikoa （eramaile, lora, gprs） fabrikatzaileak eta hornitzaileak | AURREZTEKO\nTrenbidearen neurgailu bakarreko fase （ic txartela)\nTrenbide neurgailuaren fase bakarreko kontrola （urruneko）\nEnergiaren neurgailu elektroniko funtzional bakarreko neurgailu sinplea\nAurrez aurreratutako neurgailuaren 3 fasea (4 izarreko txartela)\nFase bakarreko neurgailua （urruneko + modulua）\nEnergia neurgailu trifasiko （garraiatzailea, lora, gprs）\nDin trenbide fase bakuneko energia ...\nLau hari / hiru hari trifasikoko energia neurgailu eskala handiko zirkuitu integratua hartzen du eta doitasun handiko energia neurtzeko txipa erabiltzen du. Bere garraiolari moduluaren komunikazio gaitasuna eta fidagarritasuna aplikazio praktiko zabala lortu dute. Laginketa prozesatzeko teknologia digitala eta SMT prozesua hartzen ditu, eta erabiltzaile industrialen benetako energia kontsumoaren arabera diseinatu eta fabrikatu da.\n1. sugar retardant, instalatzeko erraza\n2. Energia aktiboa eta erreaktiboa neurtzeko funtzioak, denbora, alarma kodea eta abar erakutsi ditzakezu.\n3. Estalkiaren erregistroa irekitzeko funtzioarekin galdetu daiteke elektrizitate lapurreta saihesteko.\n4. Neurgailuak tarifa biderkatzailearen funtzioa du (tasa aldakorra)\n5. Urruneko eta tokiko tasak kontrolatzeko metodoa\n6.Komunikazio metodoa: RS485, infragorria\n7. Neurgailua garbitzeko funtzioa du, erabiltzeko erosoa eta malgua.\n8.The eramaile uhinak energia linearen sarearen bidez komunikatzen du beste haririk atera beharrik gabe.\n1.Display LCD pantaila ikuspen angelu zabalarekin eta kontraste handiarekin\n2. Aplikatu tratamendu digitaleko teknologia eta SMT prozesua.\n3. Tentsioaren laginketa begiztak erresistentzia tentsioaren zatiketa hartzen du\n4.The funtzio nagusia: neurketa eta hautematea, urruneko tasen kontrola, segurtasun ziurtagiria eta enkriptatzea, bistaratzea, gertaeren grabazioa, izoztea, denbora, pultsu irteera, etab.\n5.Manganesiko kobre shunt eta NB modulua:\nKorronteak estaldura bat du, oso egonkor eta zabal zabaleko manganesiko kobrezko shunt batekin.\nNB modulua: IoT sareko komunikazioa, energia kontsumo txikia. Eraginkortasun handiko konexioak onartzen ditu sareko konexio baldintza handiak dituzten gailuetarako\n6.Carrier modulua: Komunikatu lineako sareen bidez komunikatu, kable gehigarririk behar gabe.\nLora modulua: distantzia luzeko haririk gabeko sareko komunikazio txikia.\nGPRS modulua: sare publiko mugikorra (2G sarea).\n7.Karta hautatzeko eta komunikatzeko metodoa: CPU txartela / logika zifratzeko txartela / SD txartela. RS485, infragorria, linea elektrikoa\n8.Irakusitako informazioa: elektrizitatearen kontsumo metagarria uneko azken hilean eta azken hilean, energia elektrikoaren metaketa adierazlearen balioa eta metatutako energia elektrikoaren adierazpen osoaren balioa, uneko data eta ordua, alarma kodea edo galdetegia, komunikazio egoera galdetzea, neurgailuaren energia elektrikoaren neurgailua. etc.\n9.Metering txipa eta NB modulua: neurgailu txipa bat bidirectional power active eta lau koadranteen energia erreaktiboa neurtzeko erabiltzen da. Tentsio laginketaren begiztak erresistentzia tentsioaren zatiketa hartzen du.\n10.Okzio-funtzioa: etengailua aktibatuta\nAukerako sarbide zuzeneko mota edo transformadorerako sarbide mota, aukerako etengailua aktibatuta dago\ntxertatutako etengailua: miniaturazko zirkuitu interruptorea metroaren barruan instalatuta dago eta neurgailua integratuta dago. Abantailak: egitura sinplea eta prezio merkea\nAukerako sarbide zuzeneko mota edo transformadorerako sarbide mota, aukerako funtzio-kommutadorea kanpokoa\netengailua: kanpoko miniaturazko zirkuitua bereizten da; kontagailuaren bidez, kontroladorearen bidez kanpoko zirkuitu irekitzailea / ixtena kontrolatzen da.\nabantailak: kanpoko zirkuitua, korronte etena gogorra, ez da erraza kaltetzen.\nErreferentziako tentsioa 3 × 220 / 380V\nEgungo zehaztapena 3 × 1.5(6)A3 × 5(20)A3 × 10(40)A3 × 5(60)A3 × 20(80)A\nMaiztasun nominala 50Hz\nZehaztasun maila 0,5 maila aktiboa, erreaktibo maila 2, 0,5 segundo / eguneko\nEnergia-kontsumoa Tentsio linea: <= 1,5W, 5VA; uneko linea: <1VA\nTenperatura-tartea Laneko tenperatura-25 ~ 55 gradu, laneko tenperatura-40 ~ 70 gradu bitarteko tenperatura\nNeurgaiaren konstantea (imp / kWh) 6400,400,240\nKomunikazioa RS485: 2400bps Infragorria: 1200bps DL / T645-2007\n-Kable bidezko konexio moduak-\nKonpondu kontagailu elektrikoa neurgailuaren kaxara eta konektatu interfazea kableatuen diagramaren arabera. Kobrezko alanbre edo kobre terminalak erabiltzea gomendatzen da. Terminaleko kaxan torlojuak estutu egin behar dira, kontaktu kaskarra edo gehiegizko argiaren ondorioz erre ez dadin.\naurreko: Energia neurgailu elektronikoko fase bakarrekoa\nHurrengoa: Energia neurgailu trifasikoa\nHiru Faseko Energia Metriko Digitala\nHiru Fase Neurgailu Elektrikoa\nEnergiaren hiru fasetako neurgailua\nHiru Faseko Txartela aurrez ordaindutako energia kontagailua\nHiru Fasearen Kwh Metroa\nEnergia Adimentsuko Hiru Fase Neurgailua


Irekia Eusko Jaurlaritza - Gobierno Vasco :: Turismo, Merkataritza eta Kontsumo Sailak turismo-sektoreari laguntzeko 3 agindu argitaratu ditu, 2,8 milioi euroko aurrekontua dutenak (Gobernu Bilera 2020-04-29)\n<img src="https://www.irekia.euskadi.eus/uploads/cover_photos/61539/original/fotoconsejo.jpg" style="max-width:100%" alt="" />\nSonia Pérez Ezquerra Turismo, Merkataritza eta Kontsumoko sailburuak turismo-sektoreari laguntzeko 3 agindu aurkeztu ditu gaur Gobernu Kontseiluan. Laguntza horien bidez, COVID-19ak sortutako premia batzuei erantzun ahal izango zaie\nHauek dira aginduak: Lurralde Proiektu Turistikoetarako Laguntzen Programa (LPT); Turismoa Merkaturatzeko eta Sustatzeko Laguntzen Programa (TMS); eta Ekintzailetzarako eta Turismo Enpresen Lehiakortasunaren Hobekuntzarako Laguntzen Programa (ETELH)\nTurismo, Merkataritza eta Kontsumo Sailak Lurralde Proiektu Turistikoetarako Laguntzak (LPT), Turismoa Merkaturatzeko eta Sustatzeko Laguntzak (TMS) eta Ekintzailetzarako eta Turismo Enpresen Lehiakortasunaren Hobekuntzarako Laguntzak (ETELH) aurkeztu ditu gaur. Turismo-jarduerari laguntzeko eta bultzada emateko laguntza horietarako 2,8 milioi euroko zenbatekoa bideratu da. Laguntza horien helburua da turismo-enpresen lehiakortasuna hobetzea eta enpresa horiei laguntzea, eta, hartara, COVID-19aren ondorioz establezimenduei sor dakizkiekeen premia batzuk estali ahal izatea, hala nola establezimenduak egokitzea eta turismo-egoera berrira egokitutako produktu berriak sortzea.\nLaguntza-programa hau euskal turismo-sektoreari laguntzeko bigarren fasean biltzen da, eta ekonomia suspertzea eta jarduera berrabiaraztea du helburu. Hortaz, pandemiaren hedapenaren berehalako ondorioak arintzera zuzentzen diren gainerako premiazko laguntzen osagarri gisa planteatzen da, eta Sailak diseinatutako bi aldiko estrategiaren parte da.\nProiektu Turistikoetarako Laguntzen Programa bideratzen da turismo-helmugen erakargarritasuna eta turismo-esperientzia hobetuko duten proiektuetara, baita helmugen lehiakortasuna eta jasangarritasuna hobetuko duten proiektuetara ere. Aurten, lotuta daude 2019an aldarrikatutako Turismoaren Kode Etikoarekin. Tokiko erakundeei eta turismo-lankidetzarako erakundeei zuzenduta dago, 1.450.000 euroko zuzkidurarekin.\nTurismoa Merkaturatzeko eta Sustatzeko Laguntzak mikroenpresetara, enpresa txiki eta ertainetara eta elkarteetara bideratzen dira, turismoa dibertsifikatzen eta dinamizatzen lagunduko duten ekitaldiak, produktu turistikoak eta esperientziak babesteko, eta 717.000 euroko aurrekontua du.\nBestalde, orotariko turismo-enpresei eta autonomoei (gida, ostatu, ekitaldien antolaketa, turismo aktibo, eta abarri) zuzendutako Ekintzailetzarako eta Turismo Enpresen Lehiakortasunaren Hobekuntzarako Laguntzen bidez, enpresa berriak sortzeko ekintzailetza eta lehiakortasuna laguntzen da diruz.\nLehiakortasunaren kasuan, alderdi hauek sustatzen ditu: enpresa-berrikuntza eta soluzio teknologikoak garatzea; negozio-prozesuak berritzea eta I+G+b arloko jarduerak garatzea; kudeaketa adimenduneko sistemak txertatzea; enpresen turismo-eskaintza optimizatzea eta zabaltzea; jatetxe-arloko enpresetan edo turismo-ostatuko establezimenduetan obrak egitea eta ekipamendua eskuratzea; turismo-eskaintza egokitzea, turismo jasangarrira, arduratsura eta irisgarrira begira; turismo-jarduerak ingurunean sortzen duen inpaktua murrizteko inbertsioak egitea; eta irisgarritasuna errazteko teknologiak txertatzea. 652.000 euroko aurrekontua du.\nHacer igualmente diseño de planes itinerario con consumo de tiempo y recursos y nivel de masificación con asistencia remota con prioridad consumo local.


Energia aurreztuko du Gernikak Malosten - Deia\nEnergia aurreztuko du Gernikak Malosten\nSistema berria urte amaierarako jarrita, "kontsumoa % 39,9ra murriztu" nahi dute\ni. f. / gernika - lumo 11.11.2020 | 00:44\nEnergia aurrezteko eta efizientzia energetikoa lortzeko estrategia martxan jarri du Gernika-Lumoko Udalak Malosteko kiroldegian. Aginteren proposamena zera da: kontsumoa %39,9ra murrizea eta O2 isuriak %58,03ra. Sistema berria ur amaieran egongo dela espero dute.\nEtorkizunean eraikinean energia-kontsumoa urrunetik etengabe monitorizatzeko eta kudeatzeko sistema bat ezarriko dute. Beronen bitartez, Lointek Gernika saskibaloi taldearen kiroldegiaren egungo "energia kontsumoaren eredua eta ekipo eta instalazioen eraginkortasuna" ezagutu ahal izango dira. "Era berean, tresnak energia-kontsumoetan izandako desbideratzeak detektatzea eta zuzentzea lortuko du, eta horiek aztertzea eta kudeatzea ere bai, lortutako aurrezkiak egiaztatzeaz gain".\nSistema berriak gas naturala erabiliko du erregai gisa, lehendik dagoen gasolioaren ordez, "eta kutsatzaile gutxiago isuriko ditu, emandako energia berdinarekin", diotenez. bestetik, argiztapen-elementuak eta antzekoak konektatzeko aukera ematen duen automata bat instalatuko dela zehaztu dute Gernika-Lumoko udaletik.


Nazioarteko programak | Derecho | Deusto\nDeustuko Unibertsitateko Zuzenbide Fakultateak hainbat aukera eskaintzen ditu graduko ikasketak nazioarteko programekin uztartzeko, gure ikasleek profil globala eta nazioarteko ikuspegia izan dezaten, hori guztia lau urtetan.\nPrestatu zaitez mundu globalizaturako\nTitulu propioa: Zuzenbideko Graduarekin eta espezialitateekin bateragarria (Bilboko eta Donostiako campusak)\nNazioarteko titulua: Zuzenbideko Graduarekin eta espezialitateekin bateragarria (Bilboko eta Donostiako campusak)\nZuzenbidea nazioarteko espezializazioarekin ikasi nahi duzu?\nKonbinatu Zuzenbideko Gradua eta Master of Laws AEBn\nZer ikasten da Skills for International Lawyers-en?\nGraduazioa: 2020ko Skills for International Lawyers\nBikaintasun akademikoko prestakuntza osagarriko programa bat da, nazioartean ezartzeko sinadura juridikoetan in company ikasteko esperientzia eskuratzeko aukera emango dizuna. Prestakuntza murgiltze hori bi astetan zehar garatuko da, lehengo egonaldi nazionala eta nazioarteko egonaldia\nPrograma hau 4 ikasturteko ikasleei zuzenduta dago, titulazio hauetan:\nZuzenbideko Gradua + Ekonomia Espezialitatea eta Zuzenbideko Gradua + IKTen Zuzenbideko espezialitatea\nEAZ + Zuzenbidea, Zuzenbidea + Komunikazioa eta Nazioarteko Harremanak + Zuzenbidea\nLan Harremanetako Gradua eta Zuzenbidea + Lan Harremanetako Gradua\nAholkulariak bezeroekin izaten dituen bileretara joatea.\nIntereseko gairen bati buruzko prestakuntza gidatua: artikulu juridikoen irakurketa, txostenak egiteko legeria eta jurisprudentzia ikastea eta aztertzea.\nKasu errealak aztertzea, dokumentazio juridikoaren bidez.\nAurretiazko judizio, ikustaldi eta entzunaldietara joatea.\nEgoitza judizial, instituzional, notario eta erregistroetara laguntzeko jarduerak.\nEspainian edo atzerrian abokatutzaren sektore profesionala edo nazioarteko ezarpena duen erakunde batean bulegoaren funtzionamenduari eta lanaren antolaketari buruzko prestakuntza-saioak jasotzea.\nPlaza mugatuak daudenez, Zuzenbide Fakultateak irizpide hauek zorrotz errespetatuko ditu:\nPrograma hau espediente akademiko onenak (bikaintasun akademikoa) dituzten ikasleei eskainiko zaie.\nNazioarteko asterako helmugako lan hizkuntza jakitea.\nHautatuek beren borondatez aukeratu ahal izango dute programa matrikula egiteko.\nPrograma honi buruzko informazio gehiago nahi baduzu edo izena eman nahi baduzu, jarri harremanetan helbide elektroniko edo telefono zenbaki honekin:\nOso esperientzia atsegina izan da, Europako Parlamentua bezalako erakundeekin harremanetan egoteko aukera eman baitit.\nPaula NuñezFakultateko ikaslea eta Bridge Program-eko partaidea\nDeustuk aukera eman dit Londreseko EYko egoitzan, kontsultategi onenetako batean, esperimentatzeko.\nIrene MartínezFakultateko ikaslea eta Bridge Program-eko partaidea\nEpaiketa simulazioen lehiaketa\nPhilip C. Jessup International Law Moot Court lehiaketa akademikoan, 100 herrialde baino gehiagotako 680 Zuzenbide fakultatek hartzen dute parte. Ikasle taldeek Nazioarteko Zuzenbide Publikoaren arloko epaiketa bat simulatzen dute Nazio Batuen Nazioarteko Justizia Gortearen aurrean, Hagako Bakearen Jauregian (Herbehereak). Ikasleak demanda idatziak prestatzeaz eta eskariari erantzuteaz arduratzen dira, bai eta Cuatrecasas abokatu enpresa ospetsuak antolatzen dituen ahozko errondetan kasua defendatzen parte hartzeaz ere. Estatu mailan irabazten duen taldeak urtero Washingtonen (AEB) antolatzen den finalean parte hartuko du.\nTaldea (gehienez bost kidez osatua) ikasturte bakoitzaren amaieran sortzen da (apiriletik ekainera), hautaketa prozesu espezifiko baten ondoren. Prozesu horretan, aurreko urtean egindako kasuaren alderdiren bati buruzko ahozko eta idatzizko aurkezpen labur bat egiten da ingelesez.\nZer errekonozimendu akademiko lortzen da?\nGraduko prestakuntza osagarria\nGradu Amaierako Lanaren Baliozkotze potentziala hizlarien taldearentzat\nZure erosotasun eremutik irteteko, taldean lan egiteko gaitasunak hobetzeko eta gaitasun praktikoak eskuratzeko aukera ematen dizu.\nAne UribeFakultateko ikaslea eta Jessup Moot Court Competitioneko partaidea\nProfil globaleko legelariak\nIkasketa pana hizkuntza batean baino gehiagotan egiteko aukera


Ideien proposamena – ELKARREKIN ERABAKI\nGauzatzea eta komunikatzea\nDagoeneko jaso dituzue zuen erabakiak bateratzeko behar zenituzten ezagutzak, sakondu duzue demokrazia parte-hartzailearen ezaugarrietan, parte hartzeko uneetan, eta hainbat tresnen abantailak eta desabantailak ere landu dituzue. Orain zuzenean deliberatzeko eta erabakitzeko tresnak zuen erronkari aplikatzen hasiko zarete.\nEZTABAIDARAKO GAIA ADOSTU\nEZTABAIDARAKO TRESNA ADOSTU\nGALDEKETAREN GALDERA ETA EZAUGARRIAK ADOSTU\nADOSTUTAKOEI BURUZ HAUSNARTU\n1. EZTABAIDARAKO GAIA ADOSTU\nDemokrazia parte-hartzailean, lehenik, entzuteko fasea dugu; hau da, denon artean erabaki behar dugu zer gai sartuko dugun ikastetxeko agendan.\n1. Gaia erabakitzeko, zuzeneko deliberazio tresna erabiliko duzue, herritarren kontseiluaren parekoa, adituen egitura kooperatiboa:\nLehenik, Biltzar nagusian, ideia-jasa bat egin ezazue, interesgarriak izan daitezkeen gaien zerrenda bat egiteko. Zerrenda egin eta antzekoak diren gaiak bateratu.\nBiltzar txikietan bildutako adituek, zerrendatik interesgarrienak iruditzen zaizkizuen 5-6 gai aztertuko dituzue ondorengo irizpideen arabera, eta bi gai egokienak adostuko dituzue. Baliagarriak izango zaizkizue ikasi berri dituzuen eztabaida eraginkorren ezaugarriak. Txantiloia Taldearen koadernoan duzue.\nGaien ezaugarri hauek kontutan izan behar dituzue:\nGaiaren ikuspegi ezberdinak egotea ikasleen artean, gaiari buruz erabakitzea delako helburua (ez du balio adostasuna duen gai bat izatea)\nGaiak norengan duen eragina, erabakia hartzean nork parte hartu beharko lukeen baldintzatuko duelako (ikasleek bakarrik, ikastetxe osoak…).\nGai horri buruz erabakitzeko eskumena nork duen, indarrean dagoen ikastetxeko araudiaren arabera.\nGaiaren ezaugarrien arabera zein gunetan edo fasetan dagoen, horrek erabakitzeko tresna eta erabakiaren etorkizuna baldintzatuko duelako:\nGaia zuetako batzuen kezka izatea, eta horri buruz ikasleen iritzia jasotzeko asmoa egotea, agenda publikoan sartzeko helburuarekin (adibidez jolas garaian ogitartekoak saltzeko baimena izatea…).\nGaia agendan egotea, hau da ikasle ugariren kezka izatea gaia, eta nahi duzuena agenda politikoan / ikastetxeko erabaki-organoen agendan sartzea izatea, horretarako gaiari buruzko ikasleen iritzia jasoaz (adibidez mugikorren erabilera ikasgelan).\nGaia, dagoeneko agenda politiko edo instituzionalean egotea, hau da ikastetxea erabakitzen ari da gaiari buruz eta zuek ikasleen iritzia bildu eta adierazi nahi izatea kontutan izan dezaten (adibidez ordutegien aldaketa …)\nBiltzar Nagusian, aurkez itzazue erabakitako gaiak, eta haien justifikazioa egin. aipatutako baldintzen arabera.\nOndoren, taldekide bakoitzak, bere lehentasunen arabera, zerrenda laburtuko gaiei puntuazioa jarriko die: garrantzitsuen deritzon gaiari 3 puntu emango dizkio, hurrengoari 2 puntu, eta hirugarrenari 1.\nPuntuazio gehien duten 3 gaien abantailak eta desabantailak eztabaidatuko dituzue, bi zutabeen dinamika erabiliz.\nAmaitzeko, erabaki nahi duzuen gaia adostuko duzue, aho batez edo bozketaren bitartez, aurrez erabakitakoaren arabera.\n2. EZTABAIDARAKO TRESNA ADOSTU\nDagoeneko ezagutzen dituzu herritarrek zuzenean erabakitzeko hainbat tresna. Orain, bitartekorik egokiena hautatu behar duzue denon artean adostutako gaiari buruzko zuen erabakia bateratzeko.\n1. Elkarrekin erabakitzeko tresna hautatzeko, biltzar txikietan jarraitu hurrengo urratsei:\nAurreko jardueran adierazi bezala, tresna erabakitzeko hautatutako gaiaren ezaugarriak kontutan hartu behar dira. Horretarako, lehenik, zehaztu hurrengo kasutan gaiaren arabera zein motatako erreferenduma den egokiena. 3.4, Nola erabaki jardueran egindako eskema oso baliagarria suertatuko zaizue:\nGaia, dagoeneko erabakia dago, araudian zehatua, eta horren aurka joan daiteke erabakia\nGaia erabakitzeko prozesuan dago, ikasle talde batek agenda publikoan sartu nahi du.\nGaia, erabakitze prozesuan dago, ikasleen artean agenda publikoan dago eta agenda politiko/ instituzionalean sartu nahi da.\nGai, erabakitze prozesuan agenda instituzionalean dago, ikastetxea erabakitzen ari da eta ikasleen iritzia bildu nahi da\nGoiko erantzunetan oinarrituz, eta, hautatu duzuen gaia kontuan izanda, erabaki zein den zuen gairako erreferendum motarik egokiena.\n2. Biltzar nagusian, biltzar txikietako bozeramaileek taldeetan erabakitakoa azalduko duzue, euren tresnaren aldeko argudioak emanez.\n3. Erabakia hartu ondoren, koordinatzaile laguntzaileak elkarturik, idatz ezazue Galdeketa gauzatzeko protokoloari erantsiko diozuen zuen Ikastetxeko Galdeketaren deialdia; hau da, prozesuak izan beharko dituen ezaugarriak edo aldagaiak. Hemen duzue protokoloa eta osatzeko Ikastetxeko Galdeketa deialdia lagungarri gisa.\n3. GALDEKETAREN GALDERA ETA EZAUGARRIAK ADOSTU\nEztabaidatu duzue gaiaz, baita tresna erabaki ere zuzeneko parte hartzeko bitartekoen bidez. Orain, sortu duzuen galdeketaren protokoloan oinarrituz, lehen urratsak adostu behar dituzue: deliberatzeko tresna den adituen taldetan.\n1. Lehenik galdera adostuko duzue. Biltzar txikiak desegingo dituzue, eta galdera adosteko hiruzpalau kideko talde berriak egingo dituzue. Talde berri horiek osatzeko irizpidea hasieran taldeak osatzeko aukeratu zenituzten koloreen araberakoa izango da; hau da, adibidez, kolore berdea hautatu zuten 3-4 kideek talde bat osatuko dute, eta abar.\nHasteko, talde bakoitzak galderak izan beharreko ezaugarriak zerrendatuko ditu. Horretarako, Goierrin egindako esperientzia biltzen duen bideoan oinarrituko zarete.Nola iritsi gara Goierrin GALDERA ADOSTERA?\nPentsa ezazue, bakarka, ezaugarri horiek dituen galdera bat. Ondoren, adostu ezazue arkatzak erdira egitura erabiliz.\n2. Data. Talde bakoitzak galdeketa egiteko datarik egokiena proposatuko du, kontuan izanik ikastetxeko egutegiko hurrengo egunetako ekintzak. Kontuan izan, halaber, zenbat denbora beharko duzuen galdeketa gauzatzeko, zein gelak/ikasmailak parte hartuko duten aintzat hartuta.\n3. Parte hartzea eta emaitzak balioesteko gutxiengoak. Azter itzazue koordinatzaile laguntzaileek gai hauei buruz protokoloaren eranskinetan idatzitakoak, eta eztabaidatu ea egokiak diren ala ez. Adostasunik ez balego, prestatu zuen proposamen berria\n4. Biltzar Nagusian, bozeramaileek idatzitako galdera, data eta parte hartzea/emaitzei buruzko proposamenak azalduko dituzte. Biltzar txikitan proposatutakoen artean desberdintasunik balego, koordinatzaileak bilduko dira eta euren artean galdera, data eta beste ezaugarriak adostuko dituzte. Komeniko litzateke pare bat data/ordu adostea gero ikastetxeko zuzendaritzari proposatzeko.\n5. Biltzar txikitan proposatutakoen artean desberdintasunik balego, koordinatzaileak bilduko dira eta euren artean galdera, data eta beste ezaugarriak adostuko dituzte. Komeniko litzateke pare bat data/ordu adostea gero ikastetxeko zuzendaritzari proposatzeko.\n6. Adostutakoarekin, koordinatzaileek Ikastetxearen Galdeketaren deialdia osatuko dute eta egindakoaren akta jaso. Aktaren txantiloia hemen duzue.\n4. ADOSTUTAKOEI BURUZ HAUSNARTU\nAzken jardueratan hainbat gairi buruzko erabakiak hartu dituzue: erabakiko duzuen gaia, tresna eta egingo duzuen galdera. Orain, bakarka, zuotako bakoitzak prozesuan zer sentitu duzuen adieraziko duzue.\n1. Idatz ezazu, Gogoeta Kaieran, gaia, tresna eta galdera erabakitzeko prozesuan bizitutakoa. Nola sentitu zara erabakitzeko prozesuetan? Aukera izan al duzu zure iritzia taldean azaltzeko eta argudiatzeko? Eta besteen iritziak enpatiaz entzun al dituzu? Konforme al zaude azken erabakiekin? Zergatik?\nCopyright © 2018 ELKARREKIN ERABAKI. Powered by WordPress. Theme: Spacious by ThemeGrill.


Bizum online erosketa | BBVA\nBizum Online Erosketa\nErraztu gauzak bezeroei Bizum-ekin\nOrain baita online erosketentzat ere\nZure bezeroek azkarrago eta seguruago ordaindu ahalko dituzte online erosketak.\nTelefono mugikorra besterik ez da beharko.\nBezero gehiagorengana iritsi zaitezke: Bizumek milioka erabiltzaile ditu Espainia osoan.\nOrdainketak segundo gutxiren buruan.\nTelefono mugikor bat besterik ez da behar erosketa egiteko.\nSegurua eta fidagarria, Espainiako banku handien baliozkotze-sistemari esker.\nIntegrazio edo garapen gehigarrien beharrik gabe.\nAbonua online edo eguneroko bidalketa bidez jasotzeko aukera.\nNola egiten du bezeroak online ordainketa\n1 Hautatu "Ordaindu Bizumekin"\n2 Idatzi mugikor-zenbakia\n3 Onetsi ordainketa\n4 Jaso onespena\nHautatu "Ordaindu Bizumekin"\nBezeroak "Ordaindu Bizumekin" hautatzen du ordaintzeko unean.\nBezeroak bere telefono-zenbakia besterik ez du sartu behar.\nJarraian, bezeroak erosketa amaituko du ordainketa onetsiz bere bankuaren app-ean/webgunean edota bere Bizum kodea sartuz (ordaintzen duen bankuaren arabera).\nAzkenik, bezeroak ordainketaren onespena jasoko du unean bertan.\nZer behar duzu kontratatzeko?\nZure bezeroentzat Bizum izateko ordainketa modu gisa, ST Birtual bat kontratatu behar duzu. Online saltoki bat baduzu, berriz, Bizumekin ordaintzeko aukera sartu behar duzu zeure webgunean. Ikusi Bizum jartzeko gida.\nEskatu ST birtuala\nZer da Bizum kodea?\nOrdainketari onespena emateko, Bizum kodea erabiltzen da zenbait kasutan (ordaintzen duen bankuaren arabera), hots, lau digituko kode bat, bankuak erosleari ematen diona ordainketarako Bizum gaituta duten saltokietan erosketak egin ahal izateko.\nZein plataformetan instala daiteke Bizum?\nBizum merkataritza elektronikoko plataforma nagusietan txerta daiteke, esaterako Prestashop, Woocommerce, Magento, Oscommerce, Opencart, VirtueMart edo Zencart-en. Redsys-en webgunera sartu eta behar duzun materiala deskargatu besterik ez duzu egin beharrik.\nDeskargatu instalazio-gida eta exekutagarriak.\nZer kostu dauka Bizumek enpresentzat, eta nola aktibatzen da?\nST Birtualeko alta berriek jada aktibaturik dute Bizum; aurreko altentzat, aldiz, horren aktibazioa zeure BBVA bulegoan eska daiteke. Bizum zerbitzua sartuta dago ST Birtualaren tarifan, kostu txiki bat bakarrik eransten da eragiketako.\nAtzerriko erosleek Bizumekin ordain dezakete?\nBizum Espainiako banku-entitateen ordainketa-sistema bat da, eta ordaintzaileak entitate horietako batean izan behar du kontua.\nErabil dezaket autonomoa banaiz?\nBai, urrunetik saltzen bada, ordainketak metodo horrekin jaso ahal izango dira, autonomoa izan ala ez.


Haurren heziketa emozionala literaturaren bidez - PostData\nHaurren heziketa emozionala literaturaren bidez\nJuan Carlos Alonso (Psikologoa)\n| Alberto M. Curto (ilustratzailea)\n“Kontadazu ipuin bat”! Haurrek txiki-txikitatik adierazten duten etengabeko nahia da hori. Baina zergatik dute hainbesteko garrantzia irakurketak, ipuinak, eta orokorrean, Haur Literaturak haur eta gaztetxoen bizitzan? Zergatik izan daiteke liburua edo ipuina haurrak emozionalki hezteko baliabide egokia?\nIntrigazko, beldurrezko, umorezko edo edozein ipuin miresgarri edo klasiko izan, literaturak haurra izugarri erakartzen du. Zergatik? Bada, aukera ematen diolako bere bizitza eta sentimenduak ulertzeko eta bere nahi psikoafektiboak asetzeko. Hau da, ipuinak haurraren “mamu psikologiko” guztiak (beldurrak, gatazka afektiboak, behar moralak –zer dagoen ongi eta gaizki-… ), eszenatoki baten bidez aurrean jartzen dizkio, bera konturatu gabe, modu sinboliko batean. Zer gertatzen zaion jakin behar du, bereziki bere sentimenduak ulertu nahi ditu. Baina haurrak errealitatea ez du guk bezala ikusten, sentitzen eta ulertzen. Errealitatea egozentrismotik ikusten du, sentitzen eta ulertzen du. Zer esan nahi du horrek? Bada, oraindik ez duenez trebetasun kognitiborik, ez duenez arrazonamendua, ulermena eta logika gisako tresna kognitiborik garatu, eta afektiboki ere ego-zalea denez, errealitatea berak sentitu nahi duela: Ni-a da dena. Ondorioz, fikzioa edo ipuina eta haurraren maila psikoafektiboa bat egiten dute: fantasia, sormena, pentsamendu magikoa, jolasa … daude beregan, balitz bezala da hitza. Horregatik, haurraren barne munduak eta haur literaturak konektatu egiten dute, hizkuntza berean mintzo baitira. Zentzu honetan, ipuinak ez dio haurraren buruari, arrazonamenduari “hitz egiten”, bere “bihotzari” baizik.\nBaina literaturak zer gehiago ematen dio haurrari ikuspegi emozionaletik? Ipuina irakurtzeko ekintza hori guraso edo hezitzailearekin batera egiten badu, komunikazio afektiborako ekintza bilakatzen da; ipuina bihur daiteke haurraren eta helduaren arteko lotura afektiboa sendotzeko tresna, afektibitate eta konfiantzako momentu goxoak sortzen dituelako, bere heldu horren denbora “preziatu” hori berari eskaintzen diolako, maite duelako. Zentzu horretan irakurketa, ekintza bezala, bizipen afektibo eta emozionala bilakatzen da. Zeren, gure haur horrek, “kontadazu ipuin bat” esaten digunean, zer nahi du? Noski, ipuinarekin, disfrutatu, gozatu nahi duela, hau da, ipuinarekin “sentitu” eta ”hunkitu”, baina bere heldu horrekin egon ere egon nahi du; bere amodioa, afektibitatea eta arreta eskuratu bereziki.\nHorrez gain, ipuina haurraren heziketa emozionaleko baliabide hobezina da. Ipuinaren bitartez, pertsonaien sentimenduak eta emozioak identifikatzea eta ulertzea lortzen du, “bestearen” azalean jarriz, enpatia garatuz; sentimendu aniztasuna bereizten du. Horregatik, ez ditugu zentsuratu behar gai edo sentimendu “ezkorrak” haur literaturan (beldurra, bakardadea, heriotza … ), sentimendu horiek haurrak sentitzen dituelako, eta entzun, ulertu, onartu eta tratatu behar ditu eraldatzeko. Hau heziketa emozionalaren arlo garrantzitsuena da. Azkenik, ipuinaren irakaspenaren bidez, sentimenduak bereiziz, emozionalki gaitasuna edukitzen laguntzen dio, zeintzuk errazten dizkiguten elkarbizitza eta zeintzuk oztopatzen dizkiguten.\nBaina haurrak liburuetara hurbiltzeko, zenbait aspektu kontuan izatea ezinbestekoak dira. Haurrarengan irakurzaletasuna suspertzeko lehen helburua hau da: ekintza hori bizipen atseginean bilakatzea, zeren atsegina den hura, errepikatzen da; bizipen hori behin eta berriro, grinaz, bilatuko da.\nHorretarako zein jarrera diren egokiak eta zeintzuk saihestu behar diren jakin behar dugu. Daniel Pennac, Como una novela saiakeran, irakurlearen eskubideak kontuan hartu behar ditugula dio irakurzaletasuna sortzeko. Lehenengoa, ez irakurtzeko eskubidea aipatzen du. Egia da; irakurtzea ez da obligazio bat, plazer bat baizik. Saihestu beharko genituzkeen jarrerak hauexek dira; ez derrigortu irakurtzera; ez elkartu beti irakurketa edota liburua eskolarekin, esfortzuarekin; ez eskatu liburua bukatzea gustatzen ez bazaio; edota ez behartu liburua amaitu ondoren “azalpenak” (“komentario kritikoa”) ematera.\nAldiz, beste jarrera batzuk hartu behar ditugu irakurzaletasuna suspertzeko. Horretarako, txiki-txikitatik ahozko kontaketara ohitu behar ditugu, hitz jolasa edo sehaska kantutik hasita, poesia, ipuin-klasiko zein herrikoi- eta genero guztietako testuetara heltzeraino. Kalitatezko liburuak eskaini behar dizkiegu, liburutegiak edota liburu-dendetara maiztasunez joanez eta geure zaletasun propioa kutsatuz. Horrela, “irakurtzen ematen” badiegu, kalitatezko liburuen bidez, ipuinaren amaiera zoriontsuak dion bezala, haurrak “zoriontsu biziko dira”.\neuskarazko edukiakhaurraren heziketa emozionalajuan carlos alonsoliteratura\n← Primer capítulo de “Lobos de nuestro escudo” de Pedro Zarrabeitia\n2017.09.28 Kontzertuak →


Anita Maravillasen 'Jon Braun' San Pedrora heldu da : Oarsoaldeko Hitza\nAnita Maravillasen 'Jon Braun' San Pedrora heldu da\nTxotxongilo ikuskizunak Imanol Urbietaren indio txiki ezaguna du protagonista\nGenero estereotipoetatik ihesi, abenturaz eta maitasunez beteriko western bat aurkeztuko du Pasaian Anita Maravillas Konpainiak. Txotxongilo ikuskizun bat da, familian ikusteko aproposa, estetika zainduarekin eta umoretsua.\nJon Braun indio txikia eta haren arreba Malentxi dira ikuskizunaren protagonistak. Malentxi da ipuinean heroia, emakumea eta haren askapenaren subjektu aktibo gisa aurkeztuta. Jon Braun txikia, berriz, antiheroi bihozbera gisa agertuko da, haren zorigaiztoei ilusioz beterik aurre egiten dien haur trakets eta jolasti baten modura,\nSan Pedroko udal aretoan izango da txotxongilo ikuskizuna, igandean (hilak 28), 18:00etan. Sarrera, 3 euroan, Internetez eros daitezke.


Naroa Jauregizuria: “ Euskal Herrian badaude herrialdeko, arloko edo tokiko lurralde eta ekonomia garapenarekin lotuta hainbat branding estrategia, baina ez daukate nazio ikuspegirik” :: Buruxkak Liburutegi digitala\nNaroa Jauregizuria: “ Euskal Herrian badaude herrialdeko, arloko edo tokiko lurralde eta ekonomia garapenarekin lotuta hainbat branding estrategia, baina ez daukate nazio ikuspegirik”\n“Nazio-markagintza. Nola transmititu gure balioa” liburua argitaratu du Naroa Jauregizuria Lopategik UEUrekin. Nazio-marka eta nazio-markagintzaren aferari ertz eta ikuspegi ezberdinetatik heltzen dion lana da.\nGlobalizazioaren garaian, nazio-marka indarra hartzen ari da. Zertaz ari gara nazio-markaz ari garenean?\nGlobalizazioaren oinarria antzeko produktuz betetako mundu mailako merkatua da, ondorioz bereizteko eta nabarmentzeko beharra gero eta handiagoa da. Alde batetik, arreta sortzeko eta bestetik konfiantza eragiteko. Konfiantza zergatik? Produktu ekoizleak ezezagunak direlako, gehienekin ez dugu aurretiazko kontaktu zuzenik, hortaz eurena kontsumitu edo ez erabakitzeko erreferentziak behar ditugu. Erreferentzia horien baturak eta egituraketak ekoizlearen ospea eta kontsumitzaileon ondoriozko iritzi eta ekintza baldintzatuko ditu.\nEgoera honek ez dio soilik merkatu ekonomikoari eragiten, politika eta nazioarteko harremanen eremura joanda ere joko zelaia moldatu egin da (arauak ez horrenbeste). Ekonomia arloan kapitalismoak saltzen digun “mugarik gabeko” planeta dago alde batetik, baina bestetik estatuen mugak eta hauen konpetentziek garatzen eta egituratzen jarraitzen dute, estatuak desagertzetik urrun, berriak sortu dira eta sortzeko gogoa ere nabaria da.\nIzan ere, lurraldeak espazio fisikoak baino askoz gehiago dira: harreman fluxuak (sozialak, ekonomikoak, politikoak, kulturalak, eta abar) gertatzen diren eremuak dira. Fluxu horiek modu batean edo bestean eragingo diote lurralde horretan bizi direnei. Estatu egiturak dira egun hauek kudeatzea ahalbidetzen duten tresnarik indartsuenak. Aipatu fluxu horiek emateko orduan, interes taldeek espazioak interpretatzen dituzte eta, ildo horretan, garrantzi handia dauka lurraldearen zein berau okupatzen duten komunitatearen ospeak. Izan ere, hein handi batean, ospe horren arabera gauzatuko dira balio trukeak: talentuaren erakarpena, inbertsio ekonomiko eta teknologikoak, naziokideen kohesioa eta elkartasuna...\nLurralde arteko konpetentzia eta globalizazio giro honetan lehia elementu bihurtu dute nazio identitatea, azken finean gauzak egiteko, ulertzeko, bizitzeko modu bat jasotzen baitu. Horrek balio erantsia ematen die lurraldeei, berezi bihurtzen ditu interes taldeen aurrean desberdinduz zein nabarmenduz, eta, are garrantzitsuagoa dena, eta esan den moduan konfiantza sortuz (edo ez).\nZein da Nazio-markagintzaren funtzio nagusia?\nNazio markagintza nazioaren erreputazioa edo ospea lantzeko tresna bat da, honen bidez nazioaren identitatea eta estrategia enfokatu, ezberdindu eta nabarmentzen da, bere interes taldeek hautatu dezaten.\nBerariaz landu ez arren, nazio-marka hor dago\nNazio marka marketin eta brandinaren estrategiekin lotutako kontzeptua denez agian ez da egokiena horrela erabiltzea. Nazio marka izateko egituratuta egon beharko litzateke.\nHala ere nazioa existitzen den bitartean irudi eta ondoriozko erreputazio bat transmititzen du. Irudi hori zabaltzeko orduan hainbat faktorek eragiten dute, batzuk barnekoak dira, nazioaren identitateak, estrategiak, naziokideen jarduerak, balioak... eta beste batzuk kanpokoak: testuinguruak, lehiakideen posizionamenduak... Markagintza estrategien bidez, elementu hauek ordenatu, enfokatu eta interes taldeak erakartzeko posizionamendu bat eskuratzen saiatzen da.\nUne honetan euskal herrian badaude herrialdeko, arloko edo tokiko lurralde eta ekonomia garapenarekin lotuta hainbat branding estrategia, baina hauek ez daukate nazio ikuspegirik. Nahiz eta maila batean nazioaren ezaugarriak erabili eta honen pertzepzio eta posizionamenduan modu esanguratsuan eragin.\nAdostasun falta da nagusi Euskal Herrian. Ba al dakigu zer “saldu” nahi dugun? Ez al dugu marka gehiegi? Zein ondorio du horrek?\nBai, hori da arazo nagusia. Markak helburu bat dauka, nazioaren ospea lantzea. Baina nazioaren ospea ezin du komunikazio agentzia batek asmatu, bere izana eta jardueraren ispilu da eta hauekin koherentziaz joan behar du: Euskal Herrian dauden gabezi, gatazka edo bestelako arazoak nazio komunitateak bideratu beharko ditu, tresna politiko, ekonomiko, sozial edota kulturalen bitartez. Ospea eta konfiantza praktikaren bidez irabazi behar dira.\nHala ere noski zer saldu daukagula! Euskaldunok gauza interesgarri eta erakargarria asko egin ditugu eta egiten ditugu, eta nik uste beste kontuak bideratzen doazen bitartean, horretan zentratu gaitezkeela, kultur, ekonomia, jendarte... arloan egiten dugun hori naziokideei eta munduari fokatu, egituratu, nabarmendu eta transmitituz.\nJarduera-eremu, ideologia eta bizipen ezberdinetako aditu eta arituen ekarpenak jaso dituzu liburuan. Hori da lan honen ekarpenik handiena?\nNik uste liburuaren ekarpenik handiena lantzen duen gaia eta bere testuingurua direla. Orain arte ez da Euskal Herria edo antzeko ezaugarriak dituen leku baten inguruan horrelako materialik sortu eta gainera euskaraz.\nEgileen aniztasuna ere oso puntu garrantzitsua da, iritzi ezberdinak dauden arren, guztiok sentitzen gara Euskal Herriaren parte, guztiok argi daukagu badugula zer eskaini eta guztiok ere tartekatzen dugu tresna honek Euskal Herriari onurak eman diezazkiokeala, hortaz badaukagu nondik abiatu.\nEgileek hasieratik izandako jarrera ere horren adibide izan daiteke, askok liburuarekin hasi aurretik ez genuen elkar ezagutzen, eta eremu zein ideologia ezberdinekoak izan arren, proposamena jaso zuten ia guztiek baiezkoa eman zioten segituan. Disposizio eta gogo hori ere agian izan daitezke euskaldunon balioetako bat ezta...?\n2016ko, ekainean UEUren Udako Ikastaroen barruan antolatutako «Euskal Herria markaz eta markagintzaz: nazio garapena, berrikuntza eta parte hartzea oinarri» izeneko ikastaroa du abiapuntu liburuak. Orduan jasotako ondorioetan sakontzea zen asmoa? Zer da aurkituko duguna?\nJardunaldietan jasotako ideia nagusiak ordenatu, osatu eta dokumentatu dira liburuan. Seguruenik askoz gauza gehiago esan daitezke gai honen inguruan eta espero esaten jarraitzea, baina nonbaitetik hasi behar da. Gai honen garrantzia eta aukerak transmititzeko eta eztabaida sortzen hasteko balio badu, ederto, helburu nagusia betetzat emango dugu. Hurrengo geralekua proposamenak egiten hastea.


Bi ikerketa kontratutarako deialdia egin da aurten — Bertsozale Elkartea\nBi ikerketa kontratutarako deialdia egin da aurten\nMintzola Ahozko Lantegiak eta UPV/EHUko Mikel Laboa Katedrak eta Euskararen eta Ikerketaren arloko Errektoreordetzek ikerketa kontratuen deialdia zabaldu berri dute. Era berean, lehen bi erakundeek 2.000 euroko hiru proiektu sari esleituko dituzte.\n2013an abiatutako bideari jarraituz, aurten ere ikerketa kontraturako deialdia zabaldu dute Mintzola Ahozko Lantegiak eta UPV/EHUko Mikel Laboa Katedrak eta Euskara eta Ikerketa Errektoreordetzek. Orain arte ikerketa kontratu bakarrerako deialdia egin bada ere, aurten eskaintza zabaldu eta bi ikerketa kontratu izango dira esleitzeko.\nDoktoregaiak hautatuko du zein ikuspegitatik aztertuko duen bertsolaritza, baina epaimahaiak kontuan izango ditu Bertsolaritzaren Ikerketa Plan Estrategikoan lehenetsitako iker-lerroak. UPV/EHUn gauzatuko diren doktorego aurreko bi kontratu dira esleituko direnak, urtebeterako baina hiru urte gehiagoz luzatzeko aukerarekin.\nHiru proiektu sarietarako deialdia\nBestalde, Mintzola Ahozko Lantegiak eta Laboa Katedrak 2.000 euroko hiru proiektu sari esleituko dituzte. Deialdi honetan master-amaierako lanen proiektuak lehenetsiko dira, baina beste ikerketa-lan monografiko batzuen proiektuak ere onartuko dira.\nIkerketa kontratuen deialdiak zein proiektu sarienak bertsolaritzari buruzko ikerketa zientifikoa bultzatzeko xedea dute. Batera zein bestera eskariak egiteko epea irailaren 12an amaituko da. Eskaera egiteko eman beharreko pausoak, datak eta informazioa Mintzolaren atarian eta Laboa Katedraren webgunean daude ikusgai.\nProiektu sariak 2016\nGidor Bilbao, Beñat Gaztelumendi, Karlos Aizpurua eta Juan Kruz Igerabide, UPV/EHUko Mikel Laboa Katedraren eta Mintzolaren ordezkariak. Iturria: XDZ


(«Deba Goiena» orritik birbideratua)\n10 Debagoiendar ospetsuak\nMugakide hauexek ditu: Iparraldean Debabarrena eskualde gipuzkoarra, hegoaldean Gorbeialdea (Araba), ekialdean Urola Garaia (Gipuzkoa) eta mendebaldean Durangaldea (Bizkaia).\nDeba ibaiak zeharkatzen du eskualdea hegoaldetik iparraldera. Haran estuak daude ibaiaren bi aldeetan, Arrasate eta Oñatin izan ezik. Lurralde garaia da: herri guztiak itsas maila baino 200 m-tik gorako altueretan daude, 445 m-an Leintz Gatzaga herria eta 700 m-an Arantzazu, Oñatiko auzoa. Aizkorri (1541 m) eta Udala (1092) mendialdeek mugatzen dute eskualdea hegoaldetik eta ekialdetik. Deba ibaiaren goi arroko adar nagusiak Aramaio eta Oñati ibaiak dira. Oñati ibaiak Arantzazu eta Urkulu erreken ura hartzen du.\nNekazaritzak ez du garrantzi handirik. Nekazaritza baserriko ustiakuntzari lotua dago eta asko murriztu dira baserriak azkenaldi honetan. Basoek, larreek eta zelaiek hartzen dute eremu osoko alderik handiena. Basoen ustiakuntza gero eta garrantzi handiagoa ari da hartzen. Tradizio industrialari eutsi dio erabat Debagoienak azken urteotan. Burdingintzak garrantzi handia izan du Debagoienan aspaldidanik. XX. mendearen hasieran Bergarako Labe Garaiak eta Arrasateko Unión Cerrajera ziren eskualde honetako lantegi nagusiak eta haren inguruan antolatu zen Deba Garaiko industria. 1960. urteetatik aurrera, Arrasaten sortu ziren kooperatiben mugimenduak oso garrantzi handia hartu zuen eta egun kooperatibak, beren industria, finantza eta lanbide prestakuntzarako erakundeak nagusi dira ezbairik gabe eskualdean. Zerbitzuetan industrian baino langile gutxiagok dihardu. Kultura eta administrazioari dagokionez, Bergara da herri nagusia (epaitegia eta unibertsitatea). 1996an 2.833.000 pezetakoa izan zen biztanleko eskualdearen Barne Produktu Gordina (BPG). EAEko indize bateratzailea 100 eta Gipuzkoakoa 102 izanik, 124an zegoen Deba Garaikoa. Antzuolak zuen, 155eko indizearekin, posturik onena. Eskualdearen balio erantsiaren % 65 industriatik zetorren, Gipuzkoako batez bestekoa baino 38 puntu gorago. Leintz Gatzagan izan ezik, eskualdeko gainerako udalerri guztietan industria zen jarduera nagusia, eta kasu guztietan % 60tik gorakoa zen industriak balio erantsiari egiten zion ekarpena. Horren ordainetan, lehen sektoreak oso presentzia urria du eskualdean, Leintz Gatzagan izan ezik, eta zerbitzuek duten garrantzia ere (balio erantsiaren % 31), Gipuzkoako batezbestekoaren oso azpitik dago. Nolanahi ere, egitura ekonomiko horrek izugarrizko garapena bermatu du eskualdean azken urteetan, eta 2000. urtean Debagoiena zen, Gasteizekin batera, langabezia tasa txikiena zeukan EAEko eskualdea, % 8,6koa baino ez zen eta. Aldiz, EAEko okupazio tasarik handiena duela Debagoienak (% 62), eta erabateko enplegu mailara heldu dela ere esan daiteke, % 8,6 hori langabezia teknikotzat harturik. Zerbitzuen alorrean ere izan dira, ordea, berrikuntza nabarmenak azken urteotan Debagoienan. Aipagarria da Arrasate Unibertsitate pribatuaren sorrera. Arrasaten, Eskoriatzan eta Oñatin kokatu ditu bere fakultate eta eskolak kooperatibek eragindako unibertsitate horrek. Beste alde batetik, eskualdeko hainbat herritan turismoari lotutako jarduerak ere lantzen hasi dira azkenaldian. Besteak beste, gatzagintzaren tradizioa berreskuratu nahi duen Gatzaren Museoa ireki dute Leintz Gatzagan.\nBertako hizkerak[aldatu | aldatu iturburu kodea]\nHizkuntza normalizazioa[aldatu | aldatu iturburu kodea]\nDebagoiendar ospetsuak[aldatu | aldatu iturburu kodea]\nOrriaren azken aldaketa: 17 otsaila 2019, 13:37.


Elikatzeko nahitaezko eskubidea | Consumer\nElikatzeko nahitaezko eskubidea\nErromako gailurrak, FAOk antolatuak, ezinbesteko mugarri gisa planteatzen du elikatzeko nahitaezko eskubidea\nElikagaien segurtasuna, elikagaien eskuragarritasunaren arabera neurtzen da planetaren zati handi batean. Hala ere, gero eta maizago eransten da mototsa «osasuntsu eta seguru». Nazioarteko zuzenbidearen arabera, orain bi kontzeptuek munduko gosea arintzeko duten betebeharra aldarrikatzen da.\nUrtero, FAOren datuen arabera, bost urtetik beherako sei milioi haur gosearen eta malnutrizioaren ondorioz hiltzen dira. Japoniako, Frantziako eta Italiako bost urtetik beherako haur guztien parekoa da zifra. Mundu osoan, azken kalkuluen arabera, 840 milioi pertsona zeuden azpielikatuta 1998tik 2000ra bitartean: 11 milioi herrialde industrializatuetan, 30 milioi trantsizio-herrialdeetan eta 799 milioi garapen-bidean dauden herrialdeetan. Kopuru horiek gorabehera, eta goseak edo desnutrizioak planetako zazpi pertsonatik bati eragiten badio ere, munduko herrialde gehienek oraindik ez dute beren legerietan «elikatzeko eskubidea» sartu justizia-epaitegien aurrean eskubide eraginkor eta galdagarri gisa.\nUne honetan, FAOk 1996an Elikadurari buruz egindako Munduko Goi Bileran finkatutako helburua, gosea duten pertsonen kopurua erdira jaistea, loraezina izango da, argi eta garbi: kopuru hori urtean 2,5 milioi pertsona gutxituko da. Testuinguru horretan, elikagaien segurtasuna ez da batere ona. Hala aitortu du berriki Jacques Diouf FAOko zuzendariak, eta hau esan du: «Gaur egungo erritmoan, 100 urte baino gehiagoko atzerapena duen Elikadurari buruzko Munduko Goi-bileraren helburua lortuko dugu, 2150. urtetik hurbilago 2015etik baino, eta hori guztiz onartezina da».\nElikadurarako eskubidea desnutrizioari aurre egiteko tresna eraginkorra izan liteke, elikagaiak, inoiz baino ugariagoak izan arren, gaizki banatuak dauden unean. Helburu horrekin, 2003ko maiatzaren 12tik 16ra Erroman -Nekazaritzarako eta Elikadurarako Nazio Batuen Erakundearen egoitza (FAO izenez ezagunagoa)- Elikagaien Segurtasunerako Gobernu arteko Munduko Batzordearen 29. bilkura-aldia egin zen. Bileretan, Gobernuen arteko Lan Taldearen Lehen Bileraren Txostena bidali zen, eztabaida zezan. Horren bidez, borondatezko jarraibide batzuk prestatu ziren, elikadura-segurtasun nazionalaren testuinguruan elikadura egokirako eskubidea pixkanaka gauzatzen laguntzeko. Helburua zen botere moral hutsa izatea eta tresna eraginkorra eta nahitaez bete beharrekoa izatea.\n1996ko Erromako Adierazpenak, «gizabanako bakoitzak elikadura izateko eta gosearekiko independente izateko oinarrizko eskubidea» ezarri ondoren, Giza Eskubideetarako Nazio Batuen Goi Mandataria elikadurarako eskubidearen edukia hobeto definitzera gonbidatu zuen. Lan horretan, gobernu-erakundeek, gobernuz kanpokoek (GKE) eta Nazio Batuen beste agentzia espezializatu batzuek parte hartu dute. Horietako batzuek «Elikadurarako Eskubideari buruzko Jokabide Kodeak» idatzi dituzte, gosearen eta desnutrizioaren aurkako borrokan estatuek eta beste gizarte-sektore batzuek jarraitu beharreko jarraibideak argitzen laguntzeko.\nElikadurarako Eskubideak elikagai «osasuntsu eta elikagarriak» eskuratzearen alde egiten du.\nHerrialdeei elikadurarako eskubide eraginkorra eta auzitegien bidez eska daitekeena emateko erabakia oso berria da. Gaiari buruzko lehen aurrekari serioak 1996ko Elikadurari buruzko FAOren Munduko Goi-bileran kokatu behar ditugu, munduko herrialde guztiak elikadurarako eskubidea agindu moral izateari uzteko eta Estatuko eta nazioarteko legediaren testuinguruan eskubide argi eta galdagarri bihurtzeko animatu zirenean.\n2001. urtean, Elikadurari buruzko Munduko Goi-bilera egin eta bost urtera, 182 estatuk berretsi egin zuten pertsona guztiek elikagai «osasuntsuak eta elikagarriak» izateko eskubidea. Goi-bilerako azken adierazpenari jarraiki, FAOren Kontseiluari Gobernuen arteko Lan Talde bat eratzeko gonbita egin zitzaion, «elikadura-segurtasun nazionalaren testuinguruan elikadura egokirako eskubidea pixkanaka gauzatzeko» ahaleginei laguntzeko borondatezko jarraibide-multzoa prestatzeko.\nMunduko Elikagaien Segurtasuneko Gobernu arteko\nBatzordea Nazio Batuen foroa da, 1996ko Elikadurari buruzko Munduko Goi-bilerako helburuak lortzeko egindako aurrerapenak gainbegiratzeko eta helburu horiek errazago lortzeko ekimenak gomendatzeko. Alerta joan den urteko uztailean izandako bilkura-aldian sortu zen, gosea duten pertsonen kopurua 2015a baino askoz ere erritmo motelagoan jaitsi dela ikusi zenean, gosea duten pertsonen kopurua erdira murrizteko helburua lortzeko.\naurkeztutako txostenak, Elikadurari buruzko Munduko Goi-bilera egin eta bost urtera, adierazten du gosearen eta malnutrizioaren ondorioak planeta osora eta maila desberdinetan hedatzen direla. Hala, bada, bi kostu hauen arteko aldea dago: batetik, zuzenean eragindako pertsonek jasaten duten zuzeneko kostua, garapen fisikoa eta mentala geldiarazteko, aukera-mugak, osasun-arazoak, bizi-itxaropen laburra eta heriotza goiztiarra; eta, bestetik, guztiek jasaten duten zeharkako kostua, produktibitatea murrizteko, lan-bizitza galduak eta nazioarteko aurrerapen ekonomikoa geldiarazten eta ingurumena hondatzen duten 800 milioi pertsona baino gehiagoren aukerak. Eta hori, adituen iritziz, ezin dugu onartu.\nFAOko zuzendariaren aburuz, nahitaezkoa da: «Kontua ez da goseari aurre egiteko beharrezkoak diren baliabideak, energia eta konpromiso politikoa inbertitzeko aukera ematea. Aitzitik, hori egiten ez utzi dezakegun galdetu beharko genuke. Erantzuna ezezkoa da». Oraingoz nahiko atzeratuta gabiltza. 1996ko Elikadurari buruzko Munduko Goi-bilerako helburuarekiko planetak duen atzerapena konpentsatzeko, 24 milioi pertsona gutxiago beharko lirateke urtean hemendik 2015era arte, hau da, ordutik hona izan den erritmoa baino 10 aldiz gehiago. Baliabide juridiko eraginkorrik gabeko erronka.\nDEFENTSA JURIDIKORIK GABEKO ESKUBIDEA\nFAOk honela definitzen du elikagaien segurtasuna: «Pertsona guztiek uneoro dute nahikoa elikagai kaltegabe eta elikagarri eskuratzeko aukera fisiko eta ekonomiko, bizitza aktibo eta osasuntsua izateko elikagai-beharrak eta elikagaiei buruzko lehentasunak asetzeko». Elikadurak, oinarrizko giza eskubidea izan arren eta nazioarteko akordio askotan, baita unibertsaletan ere, jasota egon arren, Giza Eskubideen Deklarazio Unibertsalean, Haurraren Eskubideei buruzko Deklarazioan eta Eskubide Ekonomiko, Sozial eta Kulturalei buruzko Nazioarteko Konbentzioan, tresna juridiko egokiak behar ditu benetan aplikatuko dela bermatzeko.\nArazo bat dago, ordea: elikatze-eskubidea urratzen denean, kaltetuak erakunde-konponbideetarako sarbidea mugatuta dauka, hura babesteko, baita justizia-auzitegietan ere; izan ere, legezkotasun-printzipioa aplikatuz, ezin ditu babestu egungo legeriak zuzenki bidezkotzat jotzen ez dituen eskubideak, eta eskubide hori garatzeko lege edo arau bat behar dute.\nHala ere, Jacques Maritain Nazioarteko Institutuak, Elikadurarako Eskubideari buruzko Jokabide Kodea eman duen GKEak, aitortzen duenez, aldaketa-garaia da. Esparru nazionalean, 20 herrialdek baino gehiagok beren konstituzioetan berariaz sartu dute elikatzeko eskubidea. Horietako bat, Hegoafrika, Eskubideen Adierazpenaren esparruan egin du. Herrialdeko legeria berriaren arabera, eskubide ekonomiko eta sozial guztiak auzitegien bidez eskatu ahal izan dira.\nIndian, 2001ean, Gorte Gorenak epai bat eman zuen malnutrizio hedatuko eta neurri handiko kasu bat babestuz, eta herri jakin bateko masako malnutrizio-baldintzek eskatutako erakunde federalen eta tokiko gobernuen erantzukizuna onartu zuen.\nBeste adibide hurbilago bat Suitzan dugu, non Auzitegi Federalak 1996an onartu baitzuen gizabanako guztiek bizirauteko gutxieneko baldintzak izateko eskubidea (elikagaiak, jantziak eta etxebizitza), baita egoera irregularrean eta herritartasunik gabe daudenek edo egoitza-baimenik ez dutenek ere. Suitzako 1999ko Konstituzioak jaso zuen herritar orok eskubidea zuela «eskean ibiltzea saihesteko» gutxieneko bizi-baldintzen bermea Estatutik eskuratzeko.\nJacques Maritain Nazioarteko Institutua (GKE), Elikatzeko Eskubidea lortzeko bidean. Jokabide-kodea. 2001eko irailaren 15etik 21era.\nFundació Centre d'Informació i Documentació Internacionals a Barcelona. Comerç i Fam (Merkataritza eta Gosea) 2001eko urrian argitaratutako aldizkarian, Seguretat Alimentàriari buruzko saio berezia, 8. eta hurrengo orrialdeetan, munduko goseari buruzko datuak ematen dira.\nelikagaien segurtasuna fao hambre-eu hambruna-eu malnutrición-eu naciones unidas-eu onu-eu subnutrizio


Gehigarri flexibilizing margotzeko 250ml\nGehigarri flexibilizing pintura edo berniza, ematen botere handia flexibilizing erretxina base disolbatzaile.\nOrdena aurretik 71 ordu eta 38 minutu eta jaso ezazu artean az. 26 eta or. 28 batera DHL / UPS - America\nGehigarri flexibilizing pintura edo berniza. It ematen botere handia flexibilizing erretxina base disolbatzaile. Ideal estaldura malgua zatiak.\nGehitu arteko 3 - 5% pintura edo berniza.\nGehigarri Matizante Etxea Kolor...\nPintura Bilayer Formulazio RAL (1L)


Eragile ezberdinekin harremanetan, neurri ekonomikoak aztertzen eta une oro tolosarrak informatzen ari da udala - Gipuzko Buru Batzarra\nBeste behin, udaletik herritarrei etxean geratzeko deia egin zaie, baita erosketak arduraz eta astean behin egiteko ere. Gogorarazi dute, 70 urtetik gorako pertsonek etxean geratu behar dutela; tramiterik egiteko laguntza behar izanez gero 010 telefonora deitu.\nEgunean-eguneko gaien berri ematen jarraitzen du Udalak. Gaurkoan, udaletik lantzen eta mahai gainean dituzten kontuen argibideak eman ditu alkateak, Olatz Peon Ormazabalek.\nAlkateak, lehenik eta behin, gogorarazi nahi izan du, Prebentzio Mahai osoaren izenean, osasun larrialdi egoera baten aurren gaudela eta behar beharrezkoa dela prebentzio eta babesneurriak areagotzea eta jarraibideak errespetatzea. “Soilik ezinbestekoa denean atera kalera, bakarka, eta erosketak arduraz egin eta beharrezkoak diren neurriak hartuz: etxetik atera aurretik garbitu eskuak, eskularruak erabili erosketak egiteko, erosi bakarrik behar duzuna, segurtasuna distantzia mantendu, ez geratu hizketan eta ez izan kontakturik beste pertsonekin, ahal bada mugikorrarekin edo txartelarekin ordaindu eta Covid19aren sintomarik baduzu edota 70 urte baino gehiago badituzu geratu etxean eta laguntza eskatu 010 telefonora deituta” azpimarratu du.\n1. Eragile ezberdinekin harremanetan egunero\nAlkateak jakinarazi du egunero-egunero egiten dituztela bideo-dei bidezko bilerak eragile eta kolektibo ezberdinekin eta harremanetan daudela saltoki handietako arduradunekin herritarrek erosketak modu seguruan egiteko aukera dutela bermatzeko. Tolosako dendariek ere kanpoko erakusmahaiak barrura sartzeko agindua jaso zuten atzo, prebentzio modura.\n2. Neurri ekonomikoak aztertzen\n“Erabakiak lasaitasunez, zuhurtziaz eta modu koordinatuan hartzea ezinbestekoa da une honetan, atzo bertan Gipuzkoako Fordu Aldundiak koronabirusa dela-eta hainbat zerga arloko neurri onartu zituen, horiek aztertzeari ekin diogu eta datozen egunetan argibide gehiago eta zehatzagoak emango ditugu honi buruz” adierazi du Olatz Peon Ormazabalek. Edonola ere, “lehentasuna da ordainketak malgutzea eta herritarrei erraztasunak ematea” gehitu du alkateak.\n3. Une oro herritarrak informatzen\nKomunikazioak berebiziko garrantzia hartu duen honetan, udala ahalegin berezia egiten ari herritarrak ondo informatuak egon daitezen. “Garrantzitsua da informazioa iturri ofizialetatik jasotzea gaizki-ulerturik ez egoteko, horrek nahasmena eta kezka sortu baitezake herritarren artean eta une honetan horrelako egoerak ekidin behar ditugu, egoera berezi bezain delikatua bizi dulako” gaineratu du alkateak.\n“Sare sozialen bitartez jarraibide eta gomendioak zabaltzen gabiltza, hartutako neurri eta erabaki berriak komunikatzen ditugu egunero udalaren komunikazio kanalen zein komunikabideen bidez; koronabirusari buruzko atal berezia ere sortu dugu webgunean eta edukiz elikatzen joango gara herritarrek beharrezkoa duten gai honi lotutako informazio guztia bertan izan dezaten: eguneroko datuak, albisteak, gomendioak....” azaldu du Olatz Peon Ormazabalek.\n4. Udal langileria beharratara egokitzen\nUdala langileria berrantolatzen eta berregituratzen ari da momentuko beharrei erantzuteko eta baita datozen egunotan sor daitezkeen egoerei aurre egiteko. “Une honetan, udal langile guztiak krisiari aurre egiteko lanean dabiltza, datozen egunetan zenbait sailetan lan karga areagotu daitekeela aurreikusta eta horiek indartuko ditugu udal langileak berrantolatuz; aurrez-aurreko zerbitzua eskaintzen dabiltzan langileen kasuan, lan talde eta txanda ezberdinak antolatu ditugu prebentzio neurri modura, kutsatzeak saihesteko eta lorezaintzako langileak, esaterako, kale garbiketara bideratu ditugu, kaleen desinfekzio lanetan sakontzeko” azpimarratu du alkateak.


Joxan Artze hil da | Noaua Kultur Elkartea\nHemen zaude: Hasiera » Euskara » Joxan Artze hil da\nJoxan Artze hil da\nJoxan Artze idazle eta musikaria hil da. Bere gorpua ostiral eguerdi honetatik, 12:30etatik aurrera Errekaldeko Vascongada beilategian egongo da. Bere aldeko hileta elizkizuna berriz, larunbatean (urtarrilak 13) 19:00etan, Usurbilgo Salbatore Deuna parroki elizan.\nHemen duzue 1939ko apirilaren 6an jaio zen sortzaile usurbildarraren biografia laburra:\n-1969: Ez Dok Amairu taldeko kide batzuekin batera, Baga, Biga, Higa ikuskizuna osatu zuen.\n-1969: “Isturitzetik Tolosan barru” poesia-liburua kaleratu zuen (autoedizioa).\n-1973: “Laino guztien azpitik” eta “Eta sasi guzien azpitik” poesia-liburuak kaleratu zituen (autoedizioa).\n-1978: bere lehen ikuskizun poetikoa, “Hitzez eta hotsez” estreinatu zuen.\n-1979: “Bide bazterrean hi eta ni kantari” poesia-liburua kaleratu zuen (autoedizioa).\n-1983: “Gizon haundia da mundua, eta mundu ttikia gizona” ikuskizun poetikoa estreinatu zuen.\n-1987: “Ortzia lorez, lurra izarrez” poesia liburua kaleratu zuen (Elkar).\n-1988: “Gizon haundia da mundua, eta mundu txikia gizona” (Elkar) eta “Mundua gizonarentzat egina da, baina ez gizona munduarentzat” (Zubi Zubiri argitaletxea, 1998an berak sortua) poesia liburuak kaleratu zituen.\n-1994: “Mundua gizonarentzat egina da, baina ez gizona munduarentzat” ikuskizun poetikoa estreinatu zuen.\n-2001: “Oihana auhenka” poesia liburua kaleratu zuen (Jazzle).\n-2013: “Bizitzaren atea dukegu heriotza” eta “Heriotzaren ataria dugu bizitza” poesia liburuak kaleratu zituen.


SMCk LKS Krean-eri esleitu dio Gasteizko egoitza nagusia handitzea. | KREAN\nSMCk LKS Krean-eri esleitu dio Gasteizko egoitza nagusia handitzea.\nSMC Corporationek, garapen teknologikoan eta industriarako automatizazio-irtenbideak ematen dituzten osagaien sorkuntzan munduko liderra denak, LKS Krean enpresari garrantzi handiko proiektu bat esleitu dio Gasteizen Iberiar Penintsula osorako duen zentraleko instalazioak handitzeko.\nKonpainiak 60 urte baino gehiagoko jarduera du nazioarteko merkatuan eta duela 30 urte baino gehiago dago gure lurraldean; 20 milioi euro inbertituko ditu proiektu honetan, eta Jundizko industrialdean dituen instalazioak bikoiztuko ditu. Arabako lurraldean 20 urte baino gehiago dituen LKS Krean arkitektura eta ingeniaritza enpresak diseinatuko eta eraikiko du proiektua.\nProiektu honekin plantaren bolumen logistikoa handituko du, azalera erabilgarri eraikia 22.000 metro karraturaino eramanez, egungo azalera baino ia % 50 gehiago. Diseinua eta eraikuntza-sistemaren arabera diseinatu eta garatuko da, talde bakar batean sartzen baitu proiektugileen eta gremioen lana, azken hauek diseinu-lanean sartuz. Horretarako, loteak kontratatu behar dira prozesuaren hasieratik, Dena Lean Construction estrategiak erabiliz eta BIM tresnen aukerak aprobetxatuz. Diseinuak energia-eraginkortasuneko, ur-kontsumoaren efizientziako, energia-aztarna txikiko materialen hautaketako eta ingurumen-kalitateko estrategia jasangarriak jasotzen ditu.\nHanditze horren beste ondorio positibo bat ekoizpen-ahalmena handitzea izango da. Fabrikazio malgua, pertsonalizatua, merkatuaren eta bezeroen idiosinkrasiari egokitua.\nKrean Group lehen mailako erreferentea da arkitekturan, ingeniaritzan, diseinuan eta giltza eskura eraikitzean, eta sustapen eta egituraketa proiektuetan. 400 pertsonak baino gehiagok osatzen dute Mondragon Korporazioaren barruan dagoen talde kooperatibo hau.


Sigiriya, «Lehoiaren haitz» enigmatikoa | Bidaiatu | naiz: bidaiari - bidaia aldizkaria\n2022 URT. 07\nSigiriya, «Lehoiaren haitz» enigmatikoa\nSigiriya du izen ofiziala, baina “Lion's rock” (Lehoiaren haitza) izenarekin ezagutzen da. 200 metroko altuera duen harrizko harkaitza da, harkaitz erraldoia. Sri Lanka erdialdean –zehazki, Matale barrutian– kokatua, bakarti dirudi harkaitzak, oso bakarti, desafiatzaile eta probokatzaile, landaretza joriaren erdian, lorategiz inguratuta.\nLIONROCK arrokaren panoramika. (ISHARA S. KODIKARA | AFP)\nAntzinako hiri-plangintzaren lehen adibidetzat hartu izan dute historialariek sarri. Izan ere, Kashyapa erregeak (477-495) Sigiriya aukeratu zuen bizitzeko zein gobernatzeko. Gotorleku bat eraiki zuen haitzaren goialdean, eta mazelak kolorez apaindu zituen. Gainera, pasabide bat eraikitzeko eta harrian lehoi bat zizelkatzeko agindu zuen. “Lion’s rock” multzo arkeologikoa herrialdeko kulturaren eta historiaren ikur berezi bihurtu da, eta, aldi berean, erakarpen turistiko interesgarri bertigoari aurre eginez jakin-mina asetzeko prest dauden milaka turistentzat.\nJakina, Kashyapa erregeak Sigiriya harkaitzaren posizio estrategikoagatik aukeratu zuen, erasoetatik defendatu eta etsaiak urrutitik kontrolatu ahal izateko; urrutitik eta talaia natural pribilegiatu batetik. Gailurrak eskaintzen duen 360 graduko panoramikak, zaintza eta defentsarako gotorleku bikain bilakatzen du Sigiriya.\nBaina Lion’s rock ez zen gotorleku hutsa. Miniaturazko hiri bat zela esan daiteke, hiru kilometroko zabalera eta bosteko luzera zituen hiri txikia. Bost sarbide zituen, bost ate, eta gotorlekua, jauregia eta zisterna-sistema antolatua. Inguruan, lorategiak eta harresiz babestutako lubanarro bat ere gehitu zuten, gotorlekua are seguruagoa bilakatzeko.\nHain zuzen ere, Sigiriyaren ikur berezienetakoak lorategiak ziren, batik bat urez inguratutako lursail handia, konplexu nagusira lau kanalen bidez komunikatutakoa. Horrez gain, inguruko erreketako urez hornitutako igerileku estuak ere bazituzten. Sigiriyako lorategiak Asiako zaharrenak dira egun.\nGaur egun “Lion’s rock” haitzera hurbiltzen direnek lorategiak hainbat terrazatan banatzen dituen kareharrizko eskailerarekin egiten dute topo. Eskailerok, harrian zizelkatutako lehoi-atzapar erraldoien artean gorantz abiatzeko gonbita egiten duten sarbide deigarria osatzen dute. Bertatik haitz hegalean iltzatutako metalezko eskaileretara iristen dira bisitariak. Bidean, duela 1.500 urte inguru egindako pinturak ikusi ahal izango dituzte goiko jauregira sartzeko pasabidearen paretan. Margolanon esanahi zehatza ez da ezagutzen, baina hainbat teoria daude. Batzuek diote margoetan agertzen diren dontzeilak erlijio-errituetako protagonistak direla, baina, beste batzuek, aldiz, uste dute irudietakoak erregearen emazteak direla.\nHurrengo eskailera metalikoak igo ondoren -horma bertikalera ainguratutakoak-, azkenean, gailurrera iritsiko da bisitaria; hau da, jauregi zaharraren hondakinak dauden tokira. Bertara iristen denak bidean egindako esfortzuaren ordainsaria jasoko du: 360 graduko panoramika zoragarria. Puntu horretatik argi eta garbi hautematen dira Sigiriya harriaren tamaina, beheko lorategi ikusgarrien hedadura eta harkaitzaren bakardadea inguruko lautadaren erdi-erdian.


Irekia Eusko Jaurlaritza - Gobierno Vasco :: EHAA xedapena 201604258\n28/2016 EBAZPENA, irailaren 13koa, Erakunde Harremanetarako sailburuordearena, informazioaren, administrazioaren eta kudeaketa elektronikoaren esparruko zerbitzuak elkarri emateko Zumaiako Udalarekin sinatutako lankidetza-hitzarmena argitaratzea xedatzen duena.\nGaiak: ADMINISTRAZIO PUBLIKOA; EUSKAL AUTONOMIA ERKIDEGOA; FORMULARIO ADMINISTRATIBOAK; INFORMAZIO ADMINISTRATIBOA; PROZEDURA ADMINISTRATIBOA; UDALAK; LANKIDETZA-HITZARMENAK; INTERNET; ZUMAIA\nXedapenaren zenbakia: 201600028\nHurrenkenaren zenbakia: 201604258\nArtikulu bakarra.– Informazioaren, administrazioaren eta kudeaketa elektronikoaren esparruko zerbitzuak elkarri emateko Zumaiako udalarekin sinatutako lankidetza-hitzarmenaren testua Euskal Herriko Agintaritzaren Aldizkarian argitaratzea.\nERANSKINA, ERAKUNDE HARREMANETARAKO SAILBURUORDEAREN IRAILAREN 13KO 28/2016 EBAZPENARENA\nLANKIDETZA-HITZARMENA, ZUMAIAKO UDALAREN ETA EUSKAL AUTONOMIA ERKIDEGOKO ADMINISTRAZIOAREN ARTEKOA, INFORMAZIOAREN, ADMINISTRAZIOAREN ETA KUDEAKETA ELEKTRONIKOAREN ESPARRUKO ZERBITZUAK ELKARRI EMATEKO\nZumaia, 2016ko uztailaren 28a.\nBestetik, Oier Korta Esnal, Zumaiako Udaleko alkatea. Udalaren ordezko modura etorri da, Toki-araubidearen oinarriak arautzen dituen legea aplikatuz (7/1985 Legea, apirilaren 2koa), eta Toki Araubidearen gaietan indarrean dauden xedapenen Testu Bateginak esleitutako eskumenak erabiliz (apirilaren 18ko 781/1986 Legegintzako Errege Dekretu bidez onartua).\n1.– Euskal Autonomia Erkidegoko Administrazioak eta Zumaiako Udalak, besteak beste, honako betebehar hauek dituzte: herritarrei intereseko zerbitzuak eskaintzea, eraginkortasuna bilatzea baliabide publikoen erabileran, eta administrazio-tramitazioa sinplifikatzea, gardentasun-, parte hartze- eta lankidetza- printzipioekin bat etorrita.\nEuskal Autonomia Erkidegoko Administrazioak eta Zumaiako Udalak hitzarmen honetako eranskinetan zerrendatutako zerbitzuen funtzionalitateak baliatu ahal izango dituzte; eranskinak hauek dira:\n● Zumaiako Udalean: Administrazio elektronikoan eskuduna den organoa.\nHitzarmen honetan eta eranskinetan erabakitakoaren kudeaketa, jarraipena eta kontrola egiteko, Jarraipen Batzorde Tekniko bat eratuko da; kide hauek izango ditu: Zumaiako Udalak izendatutako bi pertsona, eta Eusko Jaurlaritzak izendatutako beste bi.\nHitzarmenaren formalizazioa eta haren iraungipena Euskal Herriko Agintaritzaren Aldizkarian, Gipuzkoako lurralde historikoko aldizkari ofizialean eta Zumaiako udaletxeko iragarki-taulan argitaratuko dira.\nZumaiako Udaleko alkatea,\nEranskin honen xedea da Estatuko Administrazio Orokorraren, eta Estatuko gainerako administrazioen, eta Zumaiako Udalaren arteko Datu Bitartekotza arautzea (Zumaiako Udala, aurrerantzean, Udala izango da). Bitartekotza hori Presidentetzako Ministerioak eta Eusko Jaurlaritzak administrazio elektronikoaren esparruko zerbitzuak emateko izenpetutako lankidetza-hitzarmenaren ondorio da.\nb) Zumaiako Udalaren mendeko organo edo erakundeen edozein aplikazio informatikotarako gaitzen da, jakinarazpen eta komunikazio elektronikoen zerbitzua baliatzeko.\nZumaiako Udalak, EAEko jakinarazpen eta komunikazio elektronikoen erabiltzaile gisa, bere gain hartzen ditu betebehar hauek: